url: =Lai Siangtho letkhiatna thu ~ Rev. Pau Lian Mang :: ZOMI DAILY\nposted on 13 June 2020 at 10:46 pm Lomkholna: Article, Biakna, Paulianmang\nLai Siangtho letkhiatna vai kikupna ah letkhiatbu a tuamtuam hong omna thu leh Tedim kam tawh letkhiatbu neihna thu, ci-in thuguipi nih i sut ding hi.\n1. Lai Siangtho Letkhiatbu Tuamtuam Hong Omna Thu\nLai Siangtho i cih pen Pasian’ hong kilaakna thu mihingte’ ciaptehna hi. A cingzaw deuh in gen lehang, Lai Siangtho i cih pen Pasian’ hong theihsaknop thute, a diakdiakin hong itna thu, vanpi leipi leh mihing nuntakna’ adinga itna tawh hong khunsaksa hong geelsaksa thute hong lahkhiat teng mihingte’ lampan Kha Siangtho’ humopna tawh ciaptehna ahi hi.\nKha Siangtho’ humopna tawh ciamteh cih ciangin kha kam kha pau kizang cihna hilo hi. Kha Siangtho in mihingte’ lungsim sung hong luahin Pasian’ deihna hong theisak a, tua hong theihsak thute mihingte’ zatsa kampau kammalte mah tawh a kigenkhia kik ahi hi.\nMihing’ kampau cihna ah zong kampau khempeuh hi pah lo-in Pasian’ hong kilaakna ah a phungpi, a thupipen ahi Jesuh Khrih mihing hong pian nadinga Pasian’ sehsa Jew minam, tua mite’ zat Hebrew kam tawh ki ciamteh hi. Tua pen Hebrew Lai Siangtho kici a, en Thuciam Lui i cih pen hi. Hebrew Lai Siangtho limtak teltheih nadingin Talmud, Midrash cih bangin genbehna laibu pawlkhat kibawl hi. Tuate ah Hebrew kam veve awsuah awkaih a tuamtuamte zong zang lel uhhi.\nPasian’ hong kilaakna a phungpi ahi Topa Jesuh hong khan ciangin Thuciam Thak hong piang hi. Tua hunin leitung ah Greek kam ki tamzat pen ahih manin Jesuh leh sawltakpite-a kipan thu-um masate a tamzaw Hebrew kam zang Jew mi vive ahih uh hangin Thuciam Thak pen Greek kam tawh kigelh hi.\nTua mah bangin Lai Siangtho bup zong kitangsapna zui-in letkhiatbu tuamtuam kibawlbeh hi. Letkhiatbu cihna ah kam tuamtuam tawh letkhiatna leh thuluanzia (version) a tuamtuamin letkhiatna, ci-in nampi nihin kikhen thei hi.\n(a) Kam tuamtuam tawh letkhiatna\nJew mite tangtawng pan leitung mun citeng ah kithehthang uh a, khang tampi a sawt ciangin a minam kam uh thei nawnlo, ahihkeileh deihzah tel zo nawnlo uhhi. Tua hangin Hebrew Lai Siangtho pen amau’ tel kim ahi Greek kam tawh letkhia uhhi. Septuagint kici hi. Jew mipil 72 (beh 12 pan taangmi 6 ta) in a sepkhop uh ahih manin Greek kamin sawmsagih a cihna min a kivawh, kici hi. Topa Jesuh’ suah ma kum 250 kiim pan a kipat uh hi a, Topa Jesuh’ hunin kizosiang khin, kilimzat mahmah ta, ci hi.\nHih Septuagint pen Hebrew kam a theilo Christiante in zong phattuampih mahmah uhhi. Thuciam Thak ci leng lah vekpi’ theih Greek tawh kigelhsa, tu-in Thuciam Lui zong Greek tawh om ta ahih manin Lai Siangtho bup nuamtak a sim thei ta hi pah uhhi.\nChristian upna kizel semsem, thu-umte zong minam namkim semsem banah khanghun zong kilaih toto ahih manin Lai Siangtho zong Greek kam bek kicing thei nawnlo hi. Tua hangin a bu bup ahi zo kei zongin a khenkhenin kam tuamtuam tawh kiletkhia toto hi. Tuate lakah Coptic (tanglai Egypt kam), Gothic (tanglai German nisuahlam minamte’ kam), Armenian, Georgian, Ethiopic, Arabic, cihte a min kidawk deuh hi. Latin Vulgate (382 CE) pen a bu bup ahih manin Hebrew/Greek ahilo kam dang tawh Lai Siangtho a kinei masapen suak a, a minthangpen zong hi pah hi.\nMinam kampau a tuamtuam tawh Lai Siangtho letkhiatna pen tangtawng pan tuni dong kizom toto hi. Leitung Bup Lai Siangtho Kipawlna (UBS) in a genna ah leitunga om kampau nam 7350 lakah 692 in Lai Siangtho a bupin nei khin, ci hi. 1547 in Thuciam Thak leh 1123 in a tumtawng nono nei khin a, 3988 in bangmah nei nai vet lo, ci hi. Tua hi a, “Mi kim’ ading Lai Siangtho” (the Bible for Everyone) cih pen UBS ii dinpih, khutlet thuciin ahih manin Lai Siangtho letkhiat nasep kizom toto lai ding hi.\nThukhat ah, UBS in tua bang sepna ah paizia sepzia kician nei hi. Mi kim’ ading Lai Siangtho cih ciangin mi kim in Lai Siangtho a simtheih nading, a simkhak nading cih hi a, minam kampau khatpeuh kepcing nading leh laptoh nading hi masa lo hi. Kampau khatlekhat kidemna zong hilo hi.\nTua banah leitung laibu dangte bang hilo ahih manin a zang ding Christian pawlpite ii kitangsapna enkak hi. Kampau kinaina kihalna enkak hi. Mimal phazah en hi. A zang ding pawlpite’ kipawlna pana a kiseh lailet dingte (translator or team of translators) kipsakna nei hi. Tuate Lai Siangtho letkhiatzia thusinna kiciantak pia hi. Tuate’ sepsa teng a enpha dingin Review Committee dingsak hi. Lailette’ thudot dingin Lai Siangtho letkhiatna lam a siam Thudotpi (Consultant) khat sehsak hi. Tua Thudotpi tawh kikumin kisemkhawm hi.\nLai_Siangtho letkhiatna ah hun sawtzah ding zong a kip lian om theilo ahih hangin UBS in a huamin sehna khat nei hi. Lai a nei nailo minam, ahihkeileh lai tawh a kinahvawh mello minam ahihleh Thuciam Lui kum 5, Thuciam Thak kum 4, a kigawm kum 9 kiimin zawh ding kilamen hi. Hih pen nidang lai, van le na leh kizop kikawmna a haksat mahmah lai khawngin a thubaih lo thu hi a, tu-in ahihleh ahithei ding thu hong hita hi. Lai a neisa, Lai Siangtho zong a neisa, thuluanzia (version) a dang khat a kivaihawm ahihleh kum 9 pi sawt kul nawnlo ding a, ci a damleh kum 5 kum 6 sungin kizo thei dingin lamet om hi.\n(b) Thuluanzia a tuamtuamin letkhiatna\nLai Siangtho pen kam tuamtuam tawh a kiletkhiat banah kampau kibang veve, thuluanzia (version) tuamtuam tawh zong kiletkhia hi. Gentehna-in Mang kam tawh Lai Siangtho bukhen kimkhat a kiletcil pen 700 CE pawl hihtuak hi. Tua khit, Mang kam tawh a bupin a kiletkhia om toto a, tuate lakah Wycliffe’s Bible (1400 CE kiim), Tyndale’s Bible (AD 1530 CE kiim), King James Version (1611 CE), cihte minthang deuh hi.\nTuhun ciangin Mang kam thuluan letkhiatbu nam tampi om khin cih i theih tek ahi hi. Tua hi a, thuluan letkhiatbu nam khat a neih khit nung-uah kicing ta, phazo ta ci lo-in thuluanzia a kibanglo letkhiatbu a tuamtuam neihbeh ding hanciam uh ahihna teltak kimu thei hi.\nTua ahihleh bang hangin thuluan letkhiatbu a tuamtuam bawlbeh kul se hiam?\nLai Siangtho cih pen thuthuk thugil, thu tangzaipi khat hi a, letkhiatbu nam khat bek tawh a kitel sinsen, a kituak linlianin lahkhiat kim ding thubaih lo hi. Kammal a kituak lianlian ding hanciam lua lehang laigualte maan mahmah ding hi napi a gennop kitel nawnlo thei hi. A gennop thu a kitel ding thupisak lua-in kammal/laigual puah gawp, zem gawp lehang lah a thupiang masa bulpi taktak bang hiam cih kitel nawnlo thei zel ding hi. Tua thu hangin thuluan letkhiatbu a thakthak bawlbehloh hong phamawh hi. Mailam hun ah zong a hoih nono kibawl toto lai ding hi.\nTuabanah Lai Siangtho i cih himhim zong a kigelhcil lai-in tu hun danin laibu a kisuah ziauziau zo pah hilo hi. Tungmanpek, singpek, savunpek tung khawngah khut tawh a kigelh masa hi a, khat a siat ma-in a dang khat a kiteikik toto, tua pen khang tampi sung, mun tampi ah kisem ahih manin a thu a kibang veve, a luanzia a nam tuamtuam hong om toto ahi hi. Tua hi a, Lai Siangtho a pianna Hebrew leh Greek khutgelh laite mahmah zong thuluanzia a namnamin om ahih manin letkhiatna ah zong thuluanzia tuamtuam a om ding mah ahi hi.\nLai Siangtho letkhiatzia a tuamtuamte a huampi-in en lehang nam nih kisuah thei hi. Khatna ah thupiangte leh kammalte ahi bang lianin, ahihkeileh a kinaitheipenin letkhiat nam (literal, word-to-word) hi a, nihna ah Lai Siangtho a khiatna laigil a kipelhloh ding bulphuhin kammalte leh laigualte a telbaih dinga kilemtuah nam (dynamic, easy-to-understand) ahi hi. A nam nihin a hoih tuak, a kul tuak hi a, a langkhat ah a nam nih mahin thanemna, paubanna nei tuak veve hi. Lai Siangtho letkhiatbute i et ciangin khat lamah lekzaw ahih hangin a nam nih mahin a zatkhopna mun zong tampi om cih kimu thei hi.\nMang kam Letkhiatbu a masapen ci-a kiciamteh Wycliffe Lai Siangtho pen John Wycliffe (c. 1330–84) ii hanciamna tungtawn hi a, a lawmte leh a sangnaupangte in 1383 kumin nam khat, 1388 kumin a nam dang khat, suahkhia uhhi. A khatna pen kammal a tu lianlian nam hi a, a nihna ah khangmite’ teltheih ding tualsung kamzat tampi kihel ci hi. Mang kam tuaktuak, a min nangawn a kibang kimlai mah nam nih a bawl uh pen kisam a sak man uh ahi hi.\nWycliffe zom ah letkhiatbu a minthang Tyndale Lai Siangtho zong khangmite’ zat kammal tuamtuamte suaktatak zang, kici hi.\nMang kam letkhiatbu a minthang mahmah King James Lai Siangtho a kiletkhiat lai-in endikte’ lunghihmawh deuh thu nih om ci hi. Khatna ah Hebrew ahi-a Greek ahi zongin Lai Siangtho sunga kammal/laigualte a kitel sinsen lo om thei a, tua laigual ii a khiatna khensat ding a haksat hun om thei hi. Tua bang hun ciangin a pang ah koi hizaw ding cih genbehna pia uhhi. Nihna ah Lai Siangtho’ gennop thu a kitelzawk nadingin Hebrew/Greek kammal khat bek zong Mangkamin mal tampi suah uhhi.\nGentehna-in Thuciam Thak sungah sawmnih-le- sagih vei a kizang “katargeo” cih kammal khat bekbek pen “abolish, cease, cumber, deliver, destroy, do away, become (make) of no (none, without) effect, fail, loose, bring (come) to naught, put away (down), vanish away, make void” cih bangin kammal nam sawm-le-giat tawh letkhia uh, kici hi. Hih zong letkhiazia nam khat mah hi pah hi.\nLetkhiatzia nam tuamtuamte a hoihzaw leh a siazaw cih om tuanlo hi. Ei’ kisapdan zui- in zatsiam ding hi bek hi. A tunga i gen Mang kam letkhiatbute mahmah zong amau’ khanghun lai-a amau’ kitangsap thu tungtawnin amau tawh kituakpen khat a zat uh ahi hi. Tua hi a, letkhiatzia a nam i teelna ah “kuate’ sim dinga kibawl” (who are the targeted people?) cih dung zui-in a tawmpenin a nuai-a thu nih ngaihsutkak ding ahi hi:\n(1) Hih Lai Siangtho a sim ding minamte sungah thu-um mi tamzaw maw, tawmzaw?\nThu_um mi a tamzawkleh Lai Siangtho zong amau’ teltheih dingin kibawl thei ziau a, thu-um mi a tawmzawk zenzen leh amau’ mipih thu-umlo mi a tamzawte’ telpih dingin bawlhuai cihna hi. Judson topa Kawl kam Lai Siangtho letkhiat ding a kipat lai-in thu-um mi om nailo, a omleh zong tawm mahmah lai ahih manin a tamzaw ahi thu-umlo mite’ teltheih dingin Pali kammal tampi zang hi. Tu ma kum 200 lai-a a sep hi a, tua hun-a kipan tu ciangdong mah a khengkhia zo ding om lo hi. Thukhat ah, tu hun ciangin Kawlte nangawn Pali thanem ta uh ahih manin Kawl kam veve mah letkhiatbu a dang hong piangkhia ahi hi.\n(2) Hih Lai Siangtho a sim ding mite, pau le lai lamah bangci ciang tung ta uh hiam?\nPau le lai a khangtosa mite’ sim dinga i bawl ahihleh tua mite thu-um thak ahi phial uh zongin Lai Siangtho thuktak zaitak a theih nading uh ahih nakleh kammalte leh laigualte a haksat hangin phamawh lo hi. Tel pah kei ta le-uh a pilsa uh ahih manin lungngai khinkhai-in damdamin tel veve ding uhhi. Pau le lai a khangto nailo mite’ sim ding ahihleh kammal zatdan leh laigual kilamziate a theih-ol theithei ahih ding thupi hi. Tua mah bangin minam khat sung veve khangham, khangno, naupang ci-in kum le gual zui ahi zongin, gamsung leh gampua cih bangin omna mun zui ahi zongin letkhiatbu a tuamtuam kibawl thei hi.\nCope topa Tedim Lai Siangtho lethiat a kipatcil lai-in i minam nuntakzia niam mahmah a, bangmah kinei lo hi. Pu Pau Cin Hau’ hong phuatsak lai om khin ahih hangin Cope topa in Lai Siangtho letkhiat nading taktakin cing sa zolo hileh kilawm hi. Tua hangin amahmah in Lai hong phuatsak hi. Lai hong hilh hi. Sim ding laibu hong bawlsak hi. Na khempeuh a patna pan a pat ahi hi. Hi napi, Lai Siangtho hong letkhiatsak ciangin kammal a tu lianlian nam na zang hi. Lai a siam nailo minam i hih hangin Cope topa in i pu i pate’ tel dingin Lai Siangtho na bawl thei ahih manin Cope topa’ lai siamna leh letkhiatzia a nam a teelsiamna kilang mahmah hi. Tu-in ama’ hong phuatsak lai leh ama’ hong letkhiatsak Lai Siangtho tungtawnin i minam in khuavak mu-in pilna siamna a nei tampi i om ta hi. Lai nasepna, laibu bawlin simna cihte zong tampi khangto ta hi.\n2. Lai Siangtho (Tedim Kam) Neihna Thu\nLeitung ah Lai Siangtho a bupin a nei khinte lakah ei Zomite zong kihel i hih manin Pasian’ thupha lianpi ahi hi. Sangmang Cope topa’ hanciamna tawh 1932 kumin Thuciam Thak i nei hi. Rev. Kam Khaw Thang in TBA vaihawmna tawh 1960 beikuan lam pan Thuciam Lui letkhiat kipan a, 1974 kumin zo hi. Tua Thuciam Lui leh a omsa Thuciam Thak (Cope Topa’ letkhiat) gawmin a kibubawl pen 1977 kumin a laibu kingah ahih manin tua kum pen Lai Siangtho bup i neih masak kum hong suak hi.\nNasep kizomto suakin Rev. Kam Khaw Thang mah in Thuciam Thak letkhia leuleu a, 1982 kumin zo-in 1983 kumin a laibu hong suakkhia hi. Tua hi a, tua kumin tualsung mite’ letkhiat Lai Siangtho bup a kinei ta ahi hi. Tua nungah TBA in Zomi Christian Literature Society (ZCLS) tungah Lai Siangtho nasepna maban ap hi. ZCLS in zong Lai Siangtho enphatna nei toto-in a hun zui-in hong bubawl zelzel hi. Tu-in zong khanghun paizia en kawmin khangthakte’ phattuam ding deihsakna tawh Lai Siangtho a thak khat letkhiat ding geelna nei a, 2018 April panin letkhiat nasep maban thak khat a kipan ahi hi.\nLai_Siangtho (Tedim kam) vai genna ah a tunga nambat khatna-a i gen, kam tuamtuam tawh letkhiatna leh thuluanzia a tuamtuamin letkhiatna, cih letkhiatna nam nih mah bulphuhin i genbeh ding hi.\n(a) Tedim kam kipsakna\nI minam sung Lai Siangtho letkhiatbu i neih masak pen ah Tedim kam a kizatna pen a nuai-a thute tawh kizom hi.\nCope topa in Tedim gam (tu hun Tedim leh Tonzang gamte) ah lai (script/writing) hong phuatsak ding ciangin bang kam bulphuh ding cih ngaihsut masakin nei hi. Sihzang kam kitamzatpen kici ahih manin Sihzanng kam sin pah hi. Zolai a gelh masakte zong Sihzang kam tawh gelh hi. Ahih hangin Sihzang kam kithei kim lo ahihlam a theih ciangin Tedim kam sin leuleu a, laibu pawlkhat zong Tedim kam tawh gelh hi.\nLai a kip khat a om ding deih ahih manin 1913 kumin Kamhau Ukpi Pu Hau Cin Khup’ kiangah, “Na zat ding uh lai kong bawlsak ding hi. Tua ahih manin bang kampau zang leng hoih na sapen hiam?” ci-in dong hi. Teizang kam a zang Pu Hau Cin Khup in, “Mipite’ deihpenpen hilo dia” ci-in dawng hi. (Cope Topa’ Tangthu, laimai 73 pan).\nTua tawh kizui-in Cope topa in 1919 kumin Tedim gam leilulam ukpi siahkai khempeuh leh upa pawlkhat banah Sihzang kual, Gungal kual, Tonzang kual leh Guite kual sungpan khua khat panin mi khatta kaikhawmin Tedim khua ah thu kikupna khat bawlpih hi. Kikupna mun pen tu hun Tedim vuandok zum (General Administration Department) mai, pangpi kung (tu-in kiphuk khin) nuai, kici hi.\nTua kikupna ah Cope topa in Sihzang kam tawh kigelh, siktawlai tawh kikhen, laidalpi dal 20 bang a pha, “Hat Lian Bu” (Jack the Giant Killer) kici tangthu khat simkhia hi. Kuamah in a telloh ciangin Cope topa in, “Tua ahihleh bang kampau tawh lai bawl ding i hi hiam?” ci- in dong hi. Tua ciangin kikupna ah a kihelte in a nuai-a bangin ngaihsutna pulak tek uhhi:\n(1) Guite kual taangmite’ thusunna: Paihte kam a zang, Tuimui hausa Pu Mang Za Thang in, “Paihte kam tawh bawl lehang kuamah in thei lo ding hi. Tedim khuapi- a kizang kampau tawh bawl lehang kitelkimpen ding hi” ci hi. Paihte kam a zang, Haiciin hausa Pu Tual Pum in thukimpih pah hi.\n(2) Thahdo kual taangmite’ thusunna: Thahdo kam a zang, Hiangzang hausa Pu Zam Khaw Thawng in, “Ko Thahdo kam tawh omleh kuamah’n thei lo ding hi. Tedim khuapi-a kizang kampau-in omleh hoihpen ding hi” ci hi. Thahdo kam a zang, Hangken hausa Pu Kam Pum in thukimpih pah hi.\n(3) Zo kual taangmite’ thusunna: Zo kam a zang, Salzang hausa Pu Zaang Khaw Lian\nin zong, “Ko Zote’ kam kuamah’n tel lo ding hi. Tedim khua-a kizang kampau mah hileh kitelkimpen ding hi” ci a, Zo kam a zang Phaitu hausapa Pu Khan Thang in thukimpih leuleu hi.\nTu-a bangin hausa lian 6te’ genna leh upa a pai khempeuhte’ thukimpihna a om ciangin Cope topa in mipite’ ngaihsutna dong hi. Mipi lungkim ahih manin Cope topa in Tedim gamsung laigelhna ah zattang dingin Tedim khuapi-a kizang Tedim kam kipsak hi. Tua kum October kha-a kipan Tedim kam tawh “Tedim Thu Kizakna Lai” (The Chin Hills News) suaksak a, biakna laite leh laisimbu a bawl khempeuh zong Tedim kam vive tawh bawl hi. Tuate lakah Lai Siangtho zong a kihel pah ahi hi.\nTua_hun a Tedim gam i cih pen zai mahmah hi. Tonzang gam leh Cikha dong huam hi. A nungciangin Tonzang in township (1965?) hong ngah a, township nih a nei i hih manin i minam bup lungdamna ahi hi. Cikha leh Khaikam in zong town ngah uh ahih manin i gam sung khantoh gimnam mahmah hi.\nNidanga Tedim gam a kici, hih township 2 leh town 2 a omna gam sungah hun khat lai- in kampau khat tawh Lai Siangtho a simkhawmte, sangte ah kampau khat a sinkhawmte i hi hi. Tua hangin zong hih khua leh gam teng i gen ciangin khatveivei Tedim gam kici ziauziau kha thei hi. Tua pen kumpi’ hong piak thak township leh town-te thusimlohna hi peuhmah lo-in hun khat lai-in gam khat hi lua i hih manin i lungsim sungah kituam ngaihsut thei mahmahlo i hih man hi. Thukhat ah, tua banga i lawh teh Tedim bek thupisak (ki-Tedim-sak) ci-in a sangkhial zong om thei ding ahih manin khang thak gamvai kipuakzia zui-in min thakte tawh lawh theih ding zong a thupi khat hi veve hi.\nA_langkhat leuleu ah, hun khat lai-in “Tedim” cih pen khua min bek hilo a, tua min tawh i minam leh i gam hong kilo ahihlam khang thakte in i theih i phawk ding kisam hi. Zomite minam khat, gam khat-a hong kiciaptehcilna min pen “Tedim” hi. Tua hi a, tu hunin i kilawhna i gam minte a tuamtuam hi phial taleh minam khat, gam khat i hihna thute mangngilh lo-in i kipumkhatna i khahsuah loh ding i lunggulhpipen ahi hi.\n(b) Thuluan letkhiatbu a thak\nLai letkhiatna ah “ahi bang liana lakna” (literal) leh “a kituak dinga lepna” (dynamic) ci-in nampi nih om cih i gen khin hi. A nam nihin hoih tuak ahihna leh a zat-huaina mun tek om ahihlam zong i gen khin hi. Lai Siangtho letkhiatna ah nam khat bek a tuamin zang cihdan tam lo-in nam nih gawmin khatzawzaw lamah lek deuh cihdanin kizang a, khatlekhat a lekzawkna zah kikim lo, cih ciang bek ahi hi.\nTu-a i neih, tu laitak-a i zat Tedim kam Lai Siangtho pen a nihna nam tawh kigelh ahi hi. Thuciam Lui 1974 kumin kizo hi a, Thuciam Thak 1982 kumin kizo hi. A simdan nuamin a khiatna zong kitel mahmah a, i minam bupin i phattuampih Lai Siangtho letkhiatbu a hoih mahmah khat ahi hi.\nTua ahih manin hih bang Lai Siangtho hoih hong pia i biak Pasian’ min i phat hi. Tua banah 1960 kumbei lama kipan nasep hong kipan, i pa ahi Rev. Dr. Kam Khaw Thang tungah ahi zongin, Lai Siangtho nasepna ah inntek a sem masa TBA tungah ahi zongin, a nung lam ciang inntek maban hong lato ZCLS tungah ahi zongin nakpi-in i lungdam hi.\nLai Siangtho a hoih mahmah khat hong pia khin Pasian in hoihna kicing i muh semsem nadingin hong makaih leuleu hi. Tu-a i neih pen “a kituak dinga kilem nam” (dynamic) ahih manin “ahi bang liana kila nam” (liternal) zong i neih lai ding kisam cih makaite na phawksak hi. Tua hangin ZCLS in inntek semsuakin UBS leh BSM’ vaihawmpihna tawh Lai Siangtho letkhiatbu a thak khat a kisep laitak ahi hi.\nHih letkhiatbu a thak hong kizawh ciangin i minam sungah Lai Siangtho letkhiatbu a nam nihin a nei i hiding a, a mannei theipenin i zat ding ahi hi. A kituak dinga kilemsa i deih ciangin a lui i en ding a, ahi bang liana lak ding i kisap ciangin a thak i sim ding hi. Innkuan tek leh pawlpi tek ah a nam nihin i koih ding a, a nihin simkhawm enkakin tha i la ding hi. Biakinn sung leh mipilak simkhiatna ah a lui mah zang phot ni i cihleh zatding hi pah a, a thak zong zat zelzelhuai sam ee i cihleh zong ahithei thu mah ahi hi.\nLai Siangtho Letkhiatna Thu\n2. Tedim Kam tawh Lai Siangtho Neihna Thu\nRev. Pau Lian Mang, D.Theol\nZomi Christian Literature Society Myanmar\nMay 27, 2020 Wednesday Tedim\nPrevious: White House pan Covid-19 vai theihhuai pawlkhat (12 June)\nNext: 2020 General Election ah Zomi hihna tawh etkak ding thute ~ Zam Thuam


timestamp: atn

url: =Col. Khen Za Moong leh Zogam Tedim khuapi vai Pu Khup Khan Thang (Tai Thul) kiang ah lai thukkikna\nDear, U Khup Khan Thang (Tai Thul) leh laisim mipih teng\nIh Zomi group nett te tung pan nong lai thukkikna kasim ciang' nang zong thutheih cih gen thamlo ih mite sungah thudottaak (Experience) aneih mahmah khat nahih manin, zahtakna kong pia masa hi. Nong laithuk tung tangah, Col. Khen Za Moong in Tedim gam ading asepna ahanciamna pawl khat pen nang i ngaihsutna bangin, Tedim Sangpi BEHS. No.1 Golden Jubilee laibu pan a (Source) kangah kha nahi hetlo hi. Nagen mah bangin tua sangpi kum50 cin aa, Col. Khen Za Moong thu aki ciamteh na bang lian mah in adang mun tuam khat pan zong asep khiatna teng mun thupi nih pan ana kigenna kibang cih ciang' " Meimalo ah tho tulo" nakici ahih teh' akicianna omlopi leh theih telna kitaang'cinglo in, laibu thupi mahmah nih kibang thei lianlo ding hi.\nTua laibu nih a thuciamteh (Record) abawl te atuam tuak ahih banah, laibu thupi te aa mikhat asepna kihello kidonglo in deihsakna/ deihkaihna bek tawh thuman thutak agenden aa, asih dong anuntakpi sawm ih Pu Col. Khen Za Moong in zong ama kidonglo ama kihelna omlopi in atheilo kineih in tu dong koih in kaum kei hi. Na theihsak zawhlo ihmuhna leh apiang thu kibanglo aa tunglam pan thupiakna tawh ani akha kibanglo leh thu kawng kihei aa nang theihna tawh aki lehbul nahang' nang theihsakna sungah akihello ama nasep lam natheisaklo, ama min tawh ana kivawh apai thu zong hi kha theih in um ingh.\nNang zong bel nalai kasim ciang' tua projet tengah asem abawl pawl nahih manin, nang i theih teng bel kician simtham (Practical) veve mah hi. Nagen thu khat Col. Khen Za Moong PA ahi man apupa thupiak leh akhutzat ding aa aneih mivom, mikang akua mapeuh in asep pen Col. Pu sep mah ihci sak ding hizawlo ahiam? Tua banah Tedim Luatlatgyi Kyauhtai ( Independence Monument) zong bel ama mah vaihawmna mah hizel ei.\nNagen pawl khat Col. Pu seplopi nang theihna dan manzaw ahiphial leh zong Kawlgam level, Zogam uk level khat in ama khua leh tui innkuan sung vai teng, vai sahpi aneih den kawmkaal ah tu aa Zogam leh amipihte ading aman sem kha teitei manlai ahih manin, pahtawi huai pente sungah akihelzo veve mipil leh aminampihte ait banah, vang aneihsak/ apia cih thu pen kua mah in nial theihzo tuan kei in um ingh.\nKham Khan Suan (Artist Kyaw Kyaw Oo)\nA nuai aa lai kigelh teng lawmte pawl khat in ka personal ID pan aa, hong kikhak te ahi hi.\n"Colonel KZMoong vang' tawh Tedim World Vision zong hong piangkhia hi veve hi ei. Tedim World Vision bangin Tedim gam a dingin kum 1 in Thein 1000 tampi mah a kizek den in za ingh. World Vision bang ka theih khialh keileh 2005 pan Tedim ah nasep hong kipanin thei veng aw...Tuazong thupi mahmah sa ingh." Rev. Go Van Mung\n"Tedim ong pai lai in tai kua gate a kawl te siah maw taw akhon lak na chin state pai khem peuh lasak non lo in gate hong in a dal na ciang teng sat tan sak hi. A dang ei theih ding ki sam khol lo te ong thei sak lo a ong pan pih na tam pi om hi a ma hun lai in Chin state sung ah Haka Falam a ki pan minam khem peuh sung ah Tedim mi te niam pen lo zawng pen lo hai pen lo hi a sep tam mah mah ding hi ei " Pu Thang Lian Hang\nPu Khen Za Mung pen,Ei Teddim gamsung'ah Mipil leh Zalian Mi masa khat ana hih bek tham loh'in,Mipil taktak leh Thukhual Minam a IT mahmah khat ahih na,Kei mahmah in ka namuhna ong gen nuam ingh.\n1.Tonzaang Khua Kadang Tualpi aa,kibawl (Chin National Day),Pawipi ah Pu Khen Za Mung in,Colonel,Dr.Lha Han(Piniazi leh Kyanmazi Vuanzi) pa hong tonhpih in,Tonzaang Khua ah,ZATO PI leh TAN SAWM SANGPI neihtheih nading hong gen\nsak ahih man'in,ZATO PI leh TANSAWN SANG hong ngah sak hi.Tua hun laitak in Tonzaang ah om in sang kakah lai tak ahih man'in,kacian theih mahmah THU ahihi.\n( Mit tawh kamuh leh kateih na'ah,Colonel Dr.Lha Han in,Colonel Pu Khen Za Mung pen IT leh ZAHTAK mahmah ahih ma'nh,\nMINAM ITNA tawh Tonzaang Khua ading agen THU te Piniazi leh Kyanmazi Vuanzi asem ahi ColonelDr.Lha Han in hong\npia pah ana hizaw hi ci-in kana muhi.)\n2.1973 Kum in,Pathein Myo Gal Kap te Khuapi(Tawngpaw Tatmyo) ah,Tan(10) kakah laitak in,Colonel Pu Khen Za Mung pen\nNAH TAHKHAH(South West Command)ah,DUH TAIMUU asep laitak hi-in,ZOMI Gal Kap te leh Innkuan te in,kiphat tuam\nlawh mahmah hi cih kana muh leh katuahkhak thu ana hileuleu hi.\n(Pu Khen Za Mung mahmah in a thei kha laidiam?Sgt.Pa Thawng(B.E.M.E Tat) tawh,a Inn ah hawh'in,i mite ading ham satna huhna kingen ngei in,hong en khial lo'in hong panpih denhi cih kana thei hi.)\n3.Pu Khen Za Mung pen a Kum a tam hang'in,Lai simden mikhat hi-in,Thu a mawk gen phengziau ziau mi hilo hi cihpen kana\nmuh leh kana tel mahmah mikhat ahihi.\n1994 Kum in,MIT Sangpanh Sia Cin Khan Pau (Muizawl) tawh,Innya Lane a Inn uh'ah,Nihvei kava hawh uh aa,Tonzaang\nMyonee thu tawh kisai kaki holim uh hi.THU khatpeuh agen ciang'in,Refrence neilo pi-in,THU HAIGEN hetlo hi ci'n kana\nmuhi. A Laibu Saal ah Laibu tampi tak neih'in,Laisim natawh hun azangh Etteh ahuai Mi masa/Lui Makai kician mahmah\nkhat in kana muhi. Rev. Kham Za Nang (Man Tuang)\nA dang hong kikhak tampi omlai, ahih hang' khawl bawl phot ni\nKham Suan (Bawinu pa)


url: =US gamsung ah aguk lutsawm Chinese gammi 4 kiman ~ ZD :: ZOMI DAILY\nposted on 18 March 2017 at 5:17 pm Lomkholna: News, Sawltak, USA, World\nMexico – California gammi aom San Ysidro Port Entry panin Tuesday ni in pasal khatin US gamsunglam zuanin mi 4 guklut pihsawm ahih manin Custom Officers te’n mankhia uh cih KTLA5 News pan kiza hi. Tua aguk lutpihsawmpa pen U.S Citizen khat hi a, kum 24 aphakhin khat ahihi.\nU.S. Customs and Border Protection Officials te genkhiatna ah tuapa pen Chrysler 200 Sedan mawtaw te khat ahawl ahihi. Mexico gamsung aom Tijuana City panin gamgi aom San Diego City nawkphei in US gamsung alut pihsawm cihi. US gamsung alutlianding in Inspection akibawlbawl laitak in U.S. Customs and Border Protection te ii zat uipil te’n tua mawtaw pen kimvialvial uhhi.\nTua Canine Team uipil tepen guihtheih khamtheih vankham khawngleh mihing ngiat agimnam tawh atheiding in akihilh hi a, tua uipil te tungtawn in mawtaw anung Trunk sungah mi 4 aomlam ki mukhia hi.\nOfficers te’n mawtaw anungbawm ahon ciangin asungah pasal khatleh numei 3 akihel phitphet in aom mukhia uhhi. Avek un Chinese Citizens vive kici hi. US gamsung luttheih nadingin Legal Authorization bangmah omlo, neilo uh ahih manin Officers te’n manpah uhhi.\nFederal Officials te’n a mawtaw matsak uh a, ahawlpa zong kiman in Federal Immigrant Smuggling tawh thu kibawlding cih kiza hi.\nChinese Citizens 4 tengpen Criminal Case sitcianna akineihkhit ciangin US gamsung panin ki nawlkhin khiading cihi.\nPhoto na endih un, kuateng hihbang in mawtaw tuang ngei? Malaysia leilam tawh paisang in noptuakzaw veve mate 🙂 ZD Sawltak #zomidaily\nPrevious: Indonesia ah pasal khat aki gui awk (Suicide) laitak Facebook Live in khahkhia ~ ZD\nNext: Akhetung dimin Cocaine pua in US gamsung alutpihsawm khat JFK Airport ah kiman ~ ZD


url: =News In Brief: Thuthak tomkim ~ The Tedim Post (26 Sep) :: ZOMI DAILY\nNews In Brief: Thuthak tomkim ~ The Tedim Post (26 Sep)\nposted on 26 September 2020 at 11:41 pm UTC+9:30 Lomkholna: Myanmar, News, TedimPost, Zomi\nMyanmar gamah Covid-19 natna hong tunzawh February kha pan August kha kikal North Shan State ah Myanmar Army leh tualsuak minam thautawite kidona hangin mimal 50 val in sih lawh uh hi, ci-in Shan State Gal vai tawh Dongtuak kipawlnaten gen uh hi.\nSouth China Tuipi tung a apiang Nuri huihpi/guahpi huzap in Myanmar gam Mon, Tanintharyi leh Pago Region te ah inn 130 kisia in mi 3 in sihlawh a mi 9000 val bang inn leh lo nusia in kihem uh hi.\nYangon Region Township 45 ah Stay at Home thukhun hangin Myanmar gam a om thukizakna laihawm The Standard Times, 7Day News, Myanmar Times leh The Voice Daily cihte laihawm nasep tawmvei sung khawl bawl phot ding hi, cih thu kiza hi.\nRakhine State ah Myanmar Army leh AA te galkidona khawl bawl nading leh internet line 4G hon sak kik nadingin Madalay Khuapi ah lungphona anei All Burma Federation of Student Unions makai Ko Ba Chit pen thong kha 1 khiat dingin thukhen zumin thupia hi, cih thu kiza hi.\nGam khat peuh tawh thau vui/thau tang suangin kido ding ka sawm kei uh hi, ci-in September 22 ni akibawl UN Khawmpi ah China Kumpi Xi Jinping thugenna video tungtawnin kiza hi. Hih khawmpi ah US Kumpi Donald Trump in Covid-19 natna Leitung bup akizel sak China(sen) gam in vaipuak alak kul ding hi, ci-in gen ci hi.\nLebanon gam, Beirut khuapi pan tai 30 na a om Iran in apanpih Shia Muslim thautawi kipawlna Hezbollah te galvan koihna inn september 22 ni-in puak kham a mi tampi in liamna ngah uh ci hi. A beisa August kha sungin zong Lebanon Khuapi Beirut ah puahkhapna piang a mi 190 in sihlawh khin uh hi.\nMore: Makai Nehemiah leh Zogam ~ Pau Do Lian\nSeptember 24, 2020 ni Leitung bupah Covid-19 natna ngah Tein 300 val(31,993,442), asi Tein 9 val (978,369) leh adam kik Tein 200 val (22,022,226) phata hi. Source : 7day news, DVB News, RFA Burmese. Thukai khawm : Lia Lu Lun, Lia Shang Shang.\nPrevious: USA, Maryland pan Pa Nang Sian Thang (Tedim, Gualnam) in hongnusia\nNext: Pu Thang Khen Pau Gualnam’ Mualliamna-ah Minsialna\nCoronavirus Stimulus Package leh sum ngahding vai\nKawlgam Rohingya buaina pen Saudi leh Pakistan tetawh kizom ~ ZD\nTulaai Leitung Thuthang Tuamtuam Updates June 8, 2016\nTulaai Leitung Thuthang Tuamtuam Updates May 31, 2015\nUSA, California sung Vote piakna geikhat ah thau kikap, mi 1 si, 2 liam ~ ZD


url: =Malaysia Tunnu No.3 :: ZOMI DAILY\nposted on 24 May 2015 at 9:00 am Lomkholna: Article, Thawntuang\nHun khat lai-in a thangthu, “ Sen An ne dingin, Japan zi neihding, USA ah teng ding”, cihthu ka ngaihsut leh piang theih kasa hetkei hi. Sen An kalkhat sung bekbek nesin dih vevua khatvei nek in, namdang an ahih na tawh, ih lawp nekpong hangin piangtheih taktak lo hi. Sen An pen a gensiam ten cidamna lam tawh kituak cise uh hi. A gensiamlo tenbel thagui natna tampi piangsak cihpeuh gen zel uh hi.\nZo An pen Zogam bek ah omlo aa gam khempeuh ah na om hi. Zo an kacihteh Zomi Tuunnu te khuttawh huankhempeuh Zo an ka ci hi. Namdang an tampi kanek loh hangin ka nek sunsun pen Zomi Tuunnu ten an hong huantaktak bel ki phawk kik mahmah hi. Ih khantawn adingin Zo an mah lungkimna om sa pen ing.\nJapan zi neihding tawh kisai tampi theihet kengin, Janpan Zinling nasia lua mahmah aa, mitampi si leh nekding dawnding haksat hun ahih manin Japan zi ka neihkhakloh kamsia ka sa hetkei hi. Ahizongin Japan aa Zomite leh mihing nuntakna aneih khempeuh dahpihna ka neih vilvel hi.\nZomi zi ka neihpen hampha ka kisakna tampi om hi. Zomi zi ka neihmanin ka sanggam te, na nu le pa te tawh limtak in ki-itna thu kiza theih, Zo an huan siam mahmah ahih manin Zomi zi kaneihpen Pasianin kei ah dingin tupna leh lam-etna kaneih hong tangtungsak na hi gige hi. Zo an huan siamlo zipen Zomi sungah tampi omkha mah ni.\nA taktak in Zomite’ sungah ki-it taktak a dim aha in Pasian in kicing takin hong koihsak a hihlam ka tel hi. Tangval lai-in sungh le pu zong ngaihsut ding thupi ahih na kong gennuam hi. Na sungh na pu te namdang mi hileh Zomi te tawh a ki polh theih diam? Na sanggamte leh na nu le pa ten ka zi hong hopihsak keihen, hong itsak kei hen na cihleh namdang zi na neih kulpah ding hi. A hizongin namdang zineih pen Zomi taisan leh itlo cihna hilo aa tanau sungah itna taktak ki dim theihlo cih hibek hi.\nUSA ah teng ding icih zong tuapen huntawpna hizenzenlo hi. Lungdeih kicinna zong hipah lo hi. Na it na ngaihteng khempeuh kimpah ding cihna hilo aa, khuasakna nuamtuam ding tate adingin nuntakna vainuam tuamding cihna hi aa, ih zatkhial khak leh Taten nu le pa ciangbek hong theihding aa, hunpai to lai leh ki hingmang ding cihzong phawk huai hi. Tualeh bangteng kisam hiam? Ih nuntakna hong piangsak\nPasian Thu limtakin na hilhzawh leh nuntakna kicing na neihtheih pan ding aa, Zomi ihhihna Pasian hong piak Nammin zong hong phawkding uh aa, minam mang ki hilo ding hi.\nZogam pen haksa, gentheih ih cihcih hangin Pasian in it leh ngaihteng libang cina dingin Zogam na bawl sese hi. Tuapen Zomite’ ading bek hi aa, minam dangte in nuamsa lo, nuamsa cihzong ih theih khakloh hangin Zomite’ nopsak ding pen thupi hi. Tuabang nuntak zia pen Pasian in minam neihding aa hong bawl ahih manin Pasian lungdeih kicinna na hi gige hi. Pasian in na lungkham detding hong deihlo aa, a ma adingin nuamsa leh nunta dingin hong deih ahihi.\nIh omna khempeuh ah Malaysia Tuunnu ka cih mah bangin na omom na gam ah Zomi Tuun Nu aneih na hihlam pawk den in.\nPrevious: Anghuaina leh paampaihna (Inclusivism – Exclusivism)\nNext: Theikhol thei leng ~ Rev. Fr. Damian Dal


url: =Zomi Baptist Association of North America (ZBANA) :: ZOMI DAILY\nposted on 5 March 2019 at 7:34 pm Lomkholna: News, Zomi\nThu masa: Zomite US gam hong lutpih Topa Pasian min ih phat masa hi. Ih omna khua leh State tuamtuam ah ih Pasian mangngilh hetlo in, a tawm a tam in Pasian tawh ki zopna – biakpiakna ii neih kimciat manin Zomite (Identity) ii thupitna khat hi cih hong phawk sak hi…\nIh tun tunna pan in hong makaih American pawlpite cik mah hunin ih mangngilh loh ding zong thupi mah mah ka sa hi. Pawlpi khat leh khat zong ki banglo ding aa, a hi zongin mang ngilh het kei ni cih hong gen nuam ing.\nThu nihna: ZBANA pen 2013 kum a kipan khia hi in NAMB te hong deihsakna tawh Dr. Aslam Masih(National Mobilizer) ii hong makaihna tawh a ki phuan khia a hi hi.\nTua ahih manin SBC te makaihna nuai aa om pawlpite ka hih manun – SBC khut nuai a om State Convention te kiangpan in Identification number a ngah sa vive ka hi uh hi..\nThu thumna: SBC te Upna leh Kal suan zia tawm hong gen nuam ing……. Lai Siangtho cih bang bang a zui leh a zangh te hi. (Conservative Not Liberal) Numei siampi za piakna zang lo uh hi. Lai Siangtho ah om lo hi ci.. (Female Ordination) Upna leh Gamtatna (Faith & Action) a ton khawm sak te hi.\nPasal leh Pasal kiteenna (Gay Marriage), numei leh numei ki teenna; Nau lak khiatna (Abortion) cih te sang lo, zanglo, deihlo uh hi. Zeisu Honpa leh Gumpa in a sang ten san ciang bek hi lo in kikhel aa(New lives, Born-again) nuntakna kikhel sak ding kul sa uh hi. Kha Siangtho makaihna tawh kalsuan ding ci uh hi. Upna nei ing ii cih leh gamtatna in zui pah ding…(Faith with Action)\nZBANA ii tupna leh kalsuanna/ngimna :-\nMun tuam/gam tuam a om denomination te tawh direct ki zom lo ding…\nSBC te ii Upna leh kalsuan na (Faith & Message) zui ding..\nMun tuan tuam a om Pawlpi tuam tuam te deidan lo aa, mission nasepnate huh zawh zah zah hunin panpih ding…\nKi zopna pen mi khat ciang $20.00 ta tawh ki zom.\nMission na sepna dingin mi pha zah zui aa ki dong.\nSihna tawh kisai-in ZIUS sungah om khin tek ii hih ciang Pawlpi zui in ki dong ding.\nHih a tung aa thuteng a tel nuamte in hong kan in hong dong un… Ph: 269-924-9992 Lungdam mah mah leh Topa’n thupha hong pia kimciat ta hen… SBC te Upna leh Kalsuan zia (Tedim lai) a deih ii om leh ki ngah thei hi…. Thu puak: ZBANA Media\nPrevious: US, Nashville pan Pa Gin Ngaih Mung (Buansing, Thalmual, kum 37) in hongnusia\nNext: Hawmsiam nungta nebum puksi ~ Pau Sian Lian


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Names Rent Stabilization Association of New York City ✖Remove constraint Names: Rent Stabilization Association of New York City


url: =Post by Ci » Fri 18 Apr, 2014 10:09\nLast edited by Ci on Thu 12 Jun, 2014 16:24, edited 32 times in total.\nPost by Ragtop » Fri 18 Apr, 2014 12:34\nPost by Alfie » Fri 18 Apr, 2014 17:48\nPost by bazza1966 » Fri 18 Apr, 2014 18:26\nPost by bazza1966 » Fri 18 Apr, 2014 19:19\nPost by bazza1966 » Sat 19 Apr, 2014 12:49\nPost by Alfie » Sat 19 Apr, 2014 12:51\nPost by bazza1966 » Sat 19 Apr, 2014 17:16\nPost by Z3Jeremy » Sun 20 Apr, 2014 08:41\nPost by Ci » Sun 20 Apr, 2014 16:03\nPost by Alfie » Sun 20 Apr, 2014 18:12\nPost by Phil » Mon 21 Apr, 2014 08:14\nPost by Ci » Mon 21 Apr, 2014 09:57\nPost by Alfie » Mon 21 Apr, 2014 10:34\nPost by Phil » Mon 21 Apr, 2014 15:10\nPost by Ci » Mon 21 Apr, 2014 15:41\nPost by Phil » Mon 21 Apr, 2014 19:34\nPost by bazza1966 » Mon 21 Apr, 2014 20:45\nPost by Alfie » Mon 21 Apr, 2014 21:16\nPost by Mint » Mon 21 Apr, 2014 22:21\nPost by Ci » Tue 22 Apr, 2014 09:15\nPost by Phil » Tue 22 Apr, 2014 16:03\nPost by bazza1966 » Tue 22 Apr, 2014 18:15\nPost by bazza1966 » Tue 22 Apr, 2014 19:29\nPost by mwpe » Wed 23 Apr, 2014 13:34\nPost by Mint » Wed 23 Apr, 2014 20:10\nPost by Z3Jeremy » Thu 24 Apr, 2014 19:59\nPost by bazza1966 » Fri 25 Apr, 2014 18:16\nPost by Ci » Sat 26 Apr, 2014 11:09\nJoined: Sun 14 Jun, 2009 15:16\nPost by Wessex » Sat 26 Apr, 2014 21:54\nPost by Mint » Sat 26 Apr, 2014 22:18\nPost by bazza1966 » Sun 27 Apr, 2014 05:54\nPost by Wessex » Sun 27 Apr, 2014 08:38\nPost by bazza1966 » Sun 27 Apr, 2014 12:45\nPost by Ci » Sun 27 Apr, 2014 15:19\nPost by indizee » Mon 28 Apr, 2014 08:45\nPost by Ci » Wed 30 Apr, 2014 16:54\nPost by Alfie » Thu 01 May, 2014 02:39\nPost by Ci » Thu 01 May, 2014 08:37\nPost by Mint » Thu 01 May, 2014 12:56\nPost by Ci » Thu 01 May, 2014 15:28\nLast edited by Ci on Fri 02 May, 2014 09:52, edited 2 times in total.\nPost by Mint » Thu 01 May, 2014 15:55\nPost by bazza1966 » Thu 01 May, 2014 17:01\nPost by Phil » Fri 02 May, 2014 09:19\nPost by Ci » Fri 02 May, 2014 09:50\nPost by Phil » Fri 02 May, 2014 10:17\nPost by Ci » Fri 02 May, 2014 10:46\nPost by Phil » Fri 02 May, 2014 14:03\nPost by bazza1966 » Tue 06 May, 2014 18:24\nPost by Mint » Tue 06 May, 2014 20:59


url: =Hau cin khup tangthu :: Heileilaitai\nHomepage > Hau cin khup tangthu\nKumpite in Tonzaang a sim zawh uh a ni 3 ni ciangin Ukpi teng leh upa teng khawm a, “Kamhau’ gam a vai hawm lian pen kua a hiam,” ci-in a dot ciangin a u anaute in, “Hau Cin Khup hi,” ci-in dawng uh hi. Mi khempeuh in Hau Cin Khup hi a cih hangun Kumpite in umlo uh hi. Bang hang hiam cih leh amah pen mi genthei khat hi a, nik leh puan gina a neih loh banah, a ci a sa keu-in, nasem mi khat a hih manin hausa pi dingin umlo uh hi. A hi zongin a dot khempeuh in Hau Cin Khup mah ding hi, ci uh a hih manin, 1891 Febuary 23 ni-in Kumpite in Hau Cin Khup mat bawl uh hi. (Bang hang hiam cih leh Kumpite in amat ding alau manun a thuak hangin phamawh kei cihna tawh a sia lam sang ciangin Hau Cin Khup a ngawh uh a hi hi. Hamphatna khat hi leh Hau Cin Khup hi ci-in gen lo ding uh hi.) Tua ciangin Kumpite in Hau Cin Khup Yangon lamah paipih suk dingin ki thawi uh a, Amah zong a nungta a khua lam tung kik dingin ki lamen nawnlo a hih manin, a it mahmah a nu leh anau numei 2 geel hih bangin la na phuah hi:-\nHatzawte Phut vum leh, Buansiingte Luansuak in zui-in a innah a nu Telciin leh anau numei gel leh Khawcin’ tanu Vum Zacingte bek nusia-in lungnuam lo pipi-in paikhiatsan hi. Tedim a tun ciangin ama omloh sungin Phutvum vaihawmin Hau Cin Khup’ nu leh anaute vak nadingin tuk tha khal tha ih piak sangin an lawhta khat tek pia leng nungta zo zaw ding uh hi,” ci-in a khua a tui thukimin an lawh ta khat ciat tuk tha khal tha tangin a pia uh hi.\n2. Hau Cin Khup’ neu lai sung:\nHau Cin Khup a neu laitakin apa Haupum in nusia baih a hih manin, a nu pen a beh a phung in a deihsak loh ahih si tawh, annek tuidawn takpi zong kuamah in pia nuamlo uh hi. Tua hunin Hau Cin Khupte Tedimah a ten laitak uh hi a, Annek tuidawn ahak sat ciangin, Saizaang, Dimlo, Laamzaang, khawngah gatam khawng ngenin nungta uh hi. Apate leh a beh a phung a u anau in don mello a hih manin, a zon tawm bek uh tawh nungta a tagah mi genthei mahmah inn sung pan a khangkhia a hi hi. Tonzaangah Kumpi in a mat bawl laitakin a beh a phung in a si ding a a piak uh a hih manin nungta a hong ciah kik ding kuamah in lamen lo uh hi.\nKha 5 sung Kumpi innah a om sungin Khuapi tuamtuam leh galvan tuamtaumte etpih kawikawi hi. Governorpa in Hau Cin Khup kiangah thu dong kikkik a, “Hau Cin Khup aw bang deih na hiam,” ci-in a dot ciangin ka pu Kamhau’ gam mah ka deih hi,” ci-in dawng hi. “Napu napa kua hi a na beh kua a hiam?” ci-in dong kik a, Kapu Kamhau, kapa Haupum, ka beh Sukte,” ci-in dawng hi. Tua ciangin Governorpa in, “Kamhau’ inn luah ding taktak mah na hiam?:” a cih leh hi, “Hi mah ing,” ci hi. “Khamtung gamah kihtak na nei hiam,?” ci-in a dot ciangin, “Kuamah ka kihtak khat zong om kei,” ci-in dawng hi. “Tua a hih leh Tedim gam teng na uk zo taktak ding hiam,” ci-in a dot kik ciangin, “Uk zo mah ning,” ci pah lian hi. Hih thu teng a dot khit ngingei ciangin kumpi in muang zo nai taktak lo a hih manin a tuamttuam tawh ze-et lai uh hi.\nKumpite in Hau Cin Khup aw sakol tungah na tuang ngam ding hiam? ci-in a dot ciangin, khat vei beek zong sakol tungah tuang ngei nailo hi napi in, “Tuang ngam mah ning sakol khat hong pia un,” ci-in sakol khat a piak uh leh amah zong thakhatin tuang to-in tai sak pah vingveng hi. A kan ding mun 12 ah kikoih a, tua teng a kan gaih khit ciangin kia lo-in tung kik hi. A tuangtuangte’ sangin siam zaw hi. Tua khit ciangin mun 10-ah pi 4 ciangta a kan ding bawl uh a, tua teng kia lo-in kan thei lai hi. Tua bang a Kumpite in ze-etna a bawl khit uh ciangin a hanna a ze-etna-in Saphu tawh a ki bang a kihtak huai mahmah ganhing khat a nungah delhsak uh hi. Tua ganhing kihta dektak hi napin a topa in a hatthot ciangin laulo-in hong hang kik hi. A om zia leh a gamtat luhek zia amuh ciangun Kumpite in muang mahmah uh hi. Tonzaang gam a a om lai bang lo-in Kumpi’ innah anlim tuilim hong nek hong dawn ciangin a mel a sa hoihin, a pilna mahmah zong khang semsem hi.\nKumpite in a muan mahmah khit ciangin, “Hau Cin Khup aw bang deih na hiam?” ci-in dong kik uh a, “Kapu kapa Kamhau’ gam leh a kaih ngeina teng deih pen ing,” ci-in dawng pah hi. Tua ciangin Governorpa in zong, “ Tua ahih leh na pu napa’ gam sungah Ukpi sem inla na pu napa’ siah teng kai in,” ci-in Ukpi suahna lai pia hi.\nTua hun a kipanin Englandte’ khut nuai-ah ki om hi. Thangpi panin galkapte in Tonzaang dongah kha uh hi. Tua bang a Hau Cin Khup Ukpi za tawh Tonzaang hong tun ciangin Pu Tuah Khawthang in la khat na phuah a,:-\nHau Cin Khup in Governorpa’ lai Tedim vuandokpa a lah ciangin, amah zong thakhat thu-in vaihawm pah a, Zomi, Thahdo mi, leh a u anau khawmin a innah Ukna pawi va bawlsak hi. Vuandokpa in,\n“Tu-in hih lai a om Hausa khempeuh in hoih takin na ngai un, Kamhau’ gam sung a teng khempeuh in mun tuamtuam panin siahkai om thei nawnlo ding hi. Hau Cin Khup bek in Siahkai thei ding hi. Kumpi panin mangmu hongki la bek ding a, siah tawh kisai peuhmah Hau Cin Khup lobuang kua mah dangin tawi theilo, la thei lo ding hi uh teh.”\nci-in a gen ciangin Mawngken a teng Thuamlian lungkim lo-in ding to a, “Ko zong ka khua ciat panun siah kai a nungta hilo ka hi uh hiam? Kapa Kamhau in hong piak sa a hih manin ko bang tawh nung ta ding kei vuam?” ci-in a dot ciangin Vuandokpa in, “Hau Cin Khup’ tungah na ngen unla lungkim a hong piak leh na ne bek un,” ci-in thupia hi.\nHau Cin Khup a tagah lai-in a simmawh uh bang nawnlo-in, Ukpi-ah hong om ciangin a mai-ah tang takin kuaman thu gen ngam nawnlo uh hi. Tua nung a kum kik ciangin Kumpite in gamgi bawlsakin uk sak hi. A.D.1892 kum ciangin Hau Cin Khup leh Ciin Zaniang kiteng uh a, sa-aihna a bawl uh hi. England kumpi in gal tuamtuam a neih ciangin, Thangmual a a kiciamna om bangin huh kawikawi a, England Kumpi in Germany gal a do laitakun Piantit a pai ding mi khopsak hi. Sukte leh Sihzaang in Myo-ok a suam lai in zong Kumpi panin panpih hi.\nHau Cin Khup in Kamhau Ukpi a sep sungin, anau nu’ pasal Vum Khawpau upapi sem dingin Laitui khua panin Tonzaang khua-ah pi hi. Vum Khawpau a sih khit ciangin a tate in apa’ za luah to-in Ukpi’ hun bei dong Ukpi na sem to suak uh hi.\nHau Cin Khup’ kaih siah leh saliangte:-\n Sukte Khang thu pan a sihna thu a kici ciaptehna No 27 na a ki la hi.\nSukte Khang tangthu Zo Zumpi a ki koih sung pan,\nSukte beh leh Tedim gam tangthu sung pan\nDr.Kam khenthang’ gelh – Thu leh La Paihte, New Lamka


url: =Zusa te zong thu kikum ~ Thawn Tuang :: ZOMI DAILY\nposted on 5 May 2015 at 7:48 am Lomkholna: Article, Thawntuang\nZusa leh Zawhngeu nam leh nam buaina khauh semsem ahih manin Zusa ten bang cileh ei ci manglo ding cih hong ngaihsun uhhi.Ki ging kholnuam uhhi. Tua ahih manin Zusa te zong ahi theiteng meetting ki kaikhawm pak uh hi. Khat pa hong dingto pah hi. Bang ci hiam cihleh ih gal pa Zawhngeu a om om na bang cih ki theih ding cih hong pulak hi. Khat pa in a omom na ih theihna dingin thu kan miten a zuih den kul ding hi cihi. Amau theihloh kal in Zawhngeu zuih simsim kul ding hi cihi.\nKhat pa leuleu in keima hoihsak khat om hi. Ih gal pa Zawhngeu pen hong pai hun ding ki theilo ihih mut kal zong hi thei, ih an nek laitak, ih ki mawl ngeingai laitak zong hi thei ahih manin Zawhngeu Long-ok sak ni cihi. Long-ok sak leng hong pai hunhun ki theih pah dinga ei ih ki kem theih pah ding cihi. Khat pa in tua thu kim ing ei ci pah lian hi.\nA vekpi un thukim uhhi. Hoihzong sa uhhi. Tualeh a Long bangte ok sak ding cih ki kum leuleu uhhi. Long-ok sak ding ihih leh a gin ngaih mah ok sak ni, gamla pi panin hong pai ki thei pah ding ci hi. A vekpi un thukim in hoihsa ciat uhhi.\nZawhngeu Long ok sak ding uh thu kim khin uhhi. Khat pa in a tawpna ah tualeh, ” Zawngeu kua in Long ok sak ding”, hong cihi. Tua ahihleh Zawhngeu Long ok sak ding kua..acih uhleh kuamah pau sese lo uhhi. Banghang hiam cihleh Zawhngeu Long-ok sak ding pen hoih mahmah sa ciat na pi-in a sem khiat ngam taktak, ka sih lehzong ka si mai ding hi aci om lo uhhi.\nThu khat peuhpeuh hoih ih sak mahmah hangin sep khiat taktak ding haksa ki sa ciat hi. A hoih a theilo hilo, sih tan dongin mapang khawm ngam, a ki zui ngam, nungzui ngam, makai ngam ding Leitung mi khempeuh in haksa a sak pen hi. Thu hoih a geelgeel aa, a sem ngamlo te zong mawhsak nang om tuanlo aa, thu geelgeelna tung tawn panin a sep ngam, a sep ngamlo ih om na zong a bucing minam suahna zong ahihi.\nGeel siam mahmah semlo a om ding mah hi, geelsiam hetlo in a geelsiamte geelsa a sem ngam zong aom ding mah hi. A geelsiam omlo, a sem ngam omlo minam pen adah huai hizaw hi. Ih sep theihna bangbang ki simmawh sak tuam nang omlo hi. Mi khat peuhpeuh a cingtaak sinsen dingin muh hoihlo aa, lungsim siang dingin muh hoih hi. Lungdam, Thawn Tuang (April 4,2015)\nPrevious: Tulaai Leitung Thuthang Tuamtuam Updates May 4, 2015\nNext: Australia Embassy pan contact ki ngahlo


url: =Malaysia ah Public Holiday athak zaksakna (UNHCR leh Embassy kikhakding) :: ZOMI DAILY\nMalaysia ah Public Holiday athak zaksakna (UNHCR leh Embassy kikhakding)\nposted on 19 April 2017 at 2:05 pm Lomkholna: Malaysia, News, Sawltak, World\nMalaysia gamsung ah hongtungding 24 April 2017 (Monday) nipen “15th Yang di-Pertuan Agong” ii kumpi kahpawi “Installation Ceremony of His Majesty the King” kibawlding ahih manin Public Holiday in ki ciamteh hi. Hihpen Calendar sungahzong kiguanglo a, ahi zongin Public Holiday dingin Official in aki tangkokhia ahihi.\nIntallation Ceremony pen April 24 ni zingsanglam in Kuala Lumpur khuapisung aom “Balairung Seri of Istana Negara” ah kibawlding hi. Nitaklam cianginzong “Dewan Santapan of the Palace” ah kumpi te nitakan nekkhoppawi “Royal Dinner” omding cihi.\nHihni pen Public Holiday in ciapteh vaiding tawh kisai in “Chief Secretary to the Government Tan Sri Dr Ali Hamsa” in tukha kipatlam in agenkhiatsa ahihi. Public Holidays Act 1951 for Peninsula Malaysia & Federal Territory of Labuan tawh kizui in 24 April 2017 nipen Public Holiday in ki ciamteh hi ci’n Statement ah khahkhia uhhi.\nHih thutangko na tawh kizui in Calendar sungah omlo himahleh Public Holiday in zatkul ahih manin, tuani pen Malaysia gamsung aom zumtuamtuam te kikhakding hi.\nKuala Lumpur khuasung aom Myanmar Embassy inzong 24 April 2017 (Monday) nipen Public Holiday in kizangding ahih manin zum kikhakding ci’n Facebook tungtawn in tangkona neikhin uhhi. Tua ahih manin vaikhat peuhpeuh naneihleh maikal Monday nipen Myanmar Embassy kikhakding cih phawkgige in.\nTuamah bangin Kuala Lumpur khuapisung aom UNHCR zumpi inzong 24 April 2017 (Monday) ni pen Public Holiday in zangding a, zum kikhakding cih Viber & Email tungtawn in Community makaite tungah zaksakna neikhin uhhi.\nCard tettan beite ahi zongin, UN vai adawpnuam khatpeuh ahi zongin maikal Monday ni pailohding naki hilhsawn un. Hunmawkbei, lamsaap mawkbeiding pamaih hi. UNHCR tawh aki nahvawh na it nalawm nagual te na zasaksawn inmaw.\nRelated: RSD / UNHCR leh Galtai makaite Meeting kinei (March 24)\nUN vai leh leitung thuthang tuamtuam Update aomciang natheih masaknop leh https://www.facebook.com/ZomiDaily ah napai inla, Like napiak khitciang “See First” acihpen namek lecin, supluat omloding hi :-)ZD Sawltak #zomidaily\nPrevious: Malaysia, Sawarak ah agam ah puakkikding aki ap North Korea gammi 296 phakhin\nNext: Cartoon Video etteh in naupangno khat inndawl 10 na panin Kawllukhu tawh lengkhia\nMalaysia ah Methanol tawh akibawl zu atuh dawnkha in asihlawh mi 6 phakhin\nSingkungpi le Khuazin Mi Nih ~ Khat Thang


url: =Kuala Lumpur khuasung nasepna khatah leitoset Excavator in nasemkhat denglum :: ZOMI DAILY\nposted on 16 May 2017 at 9:13 pm UTC+9:30 Lomkholna: Malaysia, News, Sawltak, World\nMalaysia gamsung Construction Site khatah leitoset “Excavator” te khatin nasem mikhat denglum cih NST pan kiza hi. Kuala Lumpur, Bukit Bandaraya sung Jalan Kapas lampitung aom Construction Site khatah tuni nitaklam in thupiang ahihi.\nHih Excavator in nasem mikhat adenlupkha ahih manin nitaklam 4:52pm hunpawl in kokiang ah hongki zaksak hi ci’n Kuala Lumpur Fire and Rescue Department director Khirudin Drahman in genkhia hi.\nTua denlup athuak nasempa pen amin Tan Kok Ming kici a, kum 31 aphakhin khat ahihi. Amahpen Kuala Lumpur sung Jalan Puchong ah ateengkhat kici hi.\nLeitawhna setpi Excavator in limdengkhak mahmah ahih manin, tuapa pen aphual mahah sipah hi ci’n Hospital Personnel te’n genkhia uhhi.\nTusungteng Malaysia gamsung aom Construction Site te ah tuahsiatna Accident kinawhzak simtham hi.\nNung Friday ni in Penang aom Construction Site khatah Myanmar gammi khat Wire khau akhih laitak in angawng ah kivialkha in agawlgui zuttak cimawk hi. Alu leh apumpi kikhenkhia leulau “Decapitated” ciliang hi.\nZanhal Sunday ni inzong Kuala Lumpur khuasung aom Construction Site khatah innkilamsan laitak atunglampan pawlkhat kiasuk in, anuai ah nasem gamdangmi 3 dengkha ahih manin zato kipuak cih kiza hi. ZD Sawltak #zomidaily\nPrevious: Myanmar leh India gamgi aom Tamu khuasung ah Bomb 2 vei puakkham\nNext: Malaysia ah Ransomware hangin AMT ni 3 sung kikhakding ci’n ki patausak


url: =Buiipi leikeii inzong khua ngaisung! ~ Pu Zokhai :: ZOMI DAILY\nposted on 27 February 2016 at 7:00 am UTC+9:30 Lomkholna: Article, Zokhai\nWritten on 3 October 2012\nZomi Laaizom Ngaihnote,\nZomi Nam Group (zominam@ ) sung-ah tuni ciangciang Zomi akici-ngamteng beklian kiguang ahihna-tawh namdangte’ theihding-a I-deihloh, Zomi bek-in thei-a kidopding, thu thuuktak-a lungngai masa-a laaigelhna neihding lunggulhna kong sungpak-hi.\nAmasa-in Tedim-ah CNF te-in upaphual ahon man-in lunghihmawhna maantak-tawh ahihkeileh kineihna-tawh CNF upaphual deihlohna-hiam ahihkeileh kipiicingsak-a “deihlohna pauding hikei” cih-a kipan Zomite’ groups neihte adiak-in Khalkha leh Thantlangte akihelna groups te-ah naakpi-in kidawk liapluap-a Zomi Minam Khat I-cihcih kawmkaal-ah hihbang mapanna ciangpen zumhuai mahmahlel ahihlam I-phawkding thupi-hi.\nNungdeuh-in Kawlgam Kiteelna Thuneite-in, “Kawlgam-ah Zomi omkei” acih-pen minam buppi nolhna asuak-tawh kizuui-in muntuamtuam-ah lungphona kinei-a, tua’ziak ahilianpah keiphial zong-in “Zomi a-om mahhi, atheikhialkha hi-ung” cihkiikna kingah-hi.\nTu-in Tedim-ah CNF upaphual phutding cihthu theihkhialhpak bang-a hepziau theihnam hilo-in Nay Pyi Daw pan-a gamukte’ phalna-tawh hong kuan-uh ahihi. Lehdo lehang Kawl gamukte ado (tutadih-in) kisuak-hi. Upaziltak-a upaphual hong hon maa-in Nay Pyi Daw-ah Pu Vuum Nang-in thusunna pawlkhat amapan laai-in mipi-in abawhpah ziahziah, kumpi naseem ulianteng-in ana tawsawn ziahziah hileh hihbang phalna CNF-in ngahlo dinghi (abeisa ahihman-in Paite khuanung pil-mah hizeellel hihang).\nGamukna lamsang, kiukna lamsang thutheihna saangpipi anei I-mipilte’n hihbang thute-ah naakpi-a ngaihsutna nei-a, khangthak tangtaangte-tawh taltuah thukupna neihding naakpi-in kisam masa dinghi. Tuabang lungngaihna, saaikaakna, cinsihna, gatangkhiinna omlopipi-in internet maaitangteng-ah CNF deihlohna daan-in uutteng akigelh nianua-pen Laimite’ lungdamna abawlbawl cihna hilel ding-in kei mimal’ muhlehsaanna hong sungpak ka’hihi.\nAtaktak-in laainat-huai leh thangpaihhuai ngaungau mah-a, adiak-in puandum akuah numei nihbang alim-ah I-muhteh I-laaitang kisat keuhkeuh mah-hi, ahizong-in tua I-sinthakna, I-thangpaihna zuui-in I-gelhsukpah ciang-in Laimite’ lungdamna suak lianlian-hi. Hunkhat laai-in, “Tedim-ah kuamah-in inn saapsak nuamkei henla, leitang kuamah-in zauk keipeuhleh bangci upaphual hongthei zenzen dinghiam,” ci-in ka’gelh ngei-a, ahizong-in maailam saupi’ ading, tulehta khang’ ading leh amau’ taangthu Zomite-in bangci ciaptehding cihthu aphawklo I-mipih pawlkhat ziak bekbek-a CNF-in upaphual atuhzo hong suak-hi.\nAbulpi pan-a phalna-tawh hongkuan liitleet mite’ tung-ah hehna leh thangpaihna kammalte I-paih lohding, abulpi-ah bangci luh theihding, atawpna-ah bangci heek theihding ci-in kipawlna leh minam kipawlna makaaite-in lampi azonding cianggpen, geekpen ding-in kei’ muhlehsaanna hong puakluut nuam-ing. Hausapa-in khua-nawl khat-ah zunbuuk lam ding-in hongsawl-a, na’lam ciang-in hong nawngkaaisak a-omleh Hausapa-in vaanveng (solve) dinghi. Tuabangkeekmah ahihi, Tedim-a hongtu CNF cadre maimaite’ tung-ah phunna, touna, leh phinna neihding-pen kiukna siamzil-tawh kituak khollo dinghi.\nHihbangte I-gelh man-in CNF adeih cihna naak hihlohlua-a, ahizong “buiipi leikeii inzong khua ngaisung,” pulehpate’ paunaak I-lungngaih phatding deihna ahihi. Internet maaitang teng-ah CNF I-luahsak nawnlohding kalmasa hizaw dinghi, banghanghiam cihleh I-deihlohna athuuk-in tel seemseemleh akiginna khauh seemseem leldinghi. Tua ahihman-in abulpi Nay Pyi Daw-ah kua kuan ngamding, sum kisammaw, kuate bangci kuanding, bang laaiphahte kengding, gamukte bangci luhding cihte minam upa meeting kinei-in kisepsuahleh muiibunhzaw khading-in lamet-huai mahmah-hi.\nBehlapna: Australia-ah CNF upa Khua Uk Lian hongpai-a, kimuhkhopna hongnget-tawh kizuui-in ZAA vaaihawmna-tawh meeting kinei-hi. Keizong ka’kihel-a, lawmte’ dotna dawnnate apulaak ding-in spokesperson hilo ka’hihman-in kei’ dotna leh hong dawnna anuai-abang ahihi:\n“CNF/A-in Zomite athah, amat, aluh, agap tampi om-a, hihte’ ziak-in CNF upaphual Zogam-ah kideihlo-hi. Democratic paizia-tawh kituak ding-in tualsung kilemna bawllo-in gamukte’ phalna lel-tawh upaphual honding kilawm lo-hi, no’ ngaihsutna banghiam?”\nKhua Uk Lian’ dawnna: “Kilemna-pen bawl masakding geelna om mahhi. Atuahsia mite’ nulehpa ahihkeileh ulehnau-tawh kilemna bawl-a apiangthei omding-a, tuabang hilo atualpawl mahmah-tawh bawldingzong omhi. Kilemna/thuumna bawl masakding mah-in kikupna-zong ka’nei uhhi.”\nHih dawnna-pen abulpi I-luhleh thautang puakthuah bang-a zattheih khat hipah-hi. Amasa-in “khial kisa ahihman-in mang (confess) cihna” ahihi. Thukhaam-ah I-mann khitsa thu-pen I-manna-tawh kizuui-a thukhenna akibawl ahihi. ‘Mang’ napi-a bawldingte bawlloh-pen thukhaam leh sahkhualam khantohna-tawh ki-keelki liinlian-hi. Tua hi-a, “Kawlgam-ah democratic paizia zuihding geelna omhiam/omlo-hiam” ci-a kaap-theih ahihi. Tedim-a CNF cadre teciangciang’ tung-ah hihbang thute suutpih zenzending hilo-hi. Abulpi-ah bangci luhding cihbek thupi dinghi I-kici phapha uhhi.\nBehlappak laailehang; “Aung San Suu Kyi-in Zopuan silh/ Zodial silh” cihte-pawlzong naakpi-a a-angtanhuai zungzung hikhollo ding-in ka’seh-hi. Aki silhsak hun-a apaaikhia mi ombuang dinghiam? I-laaigelh asim namdangte-in bangzah-in I-haiina hongthei seemhen aci I-hiam? Obama hongpai henla, Zodial kuahsak ding-in phalna I-ngahleh I-vakuahsak hunsung kuahlel dinghi, paaikhia peuhmahlo dinghi. Hihte-pen angtanluat nading leh nuamluat nading hi zenzen lo-hi, kei mimal muhlehsaanna-ah “citpiak khat pia-thei hang-ei” cihciang-tawh beisak lelding-a akilawm ciang-in ka’seh-hi.\nTuni-in Aung San Suu Kyi-pen Zomi hitaleh hitakeileh Zomi’ ading Mualtung Namdangte’ sang-a lamet zawkding bangmah om kiuhkeuhlo dinghi. Gamuk Ulianpen hong suakmah lehzong Mualtung Minamte akikim-in tanh hong hawmsem leldinghi, banghanghiam cihleh Kawlgam’ Democracy’ Nu ahihi. U Thant -in UN Secretary General asep hang-in Kawlgam’ satanh lianzaw tuanlo-hi. Thupaizia a-omsa kiukna paiziate lungngai-a eileh-ei kipiicinsak ciatding kisam khading-in ka’ummawh-hi.\n“Buiipi leikeii” bang-in thukhaamzil, upazil, kiuknazil thute lungngai tak-a ma I-pan ciatding I-ki haanthawn uhhi. (Gentehna-in, “Pu Cin Sian Thang leh Pu Zo Zam tenih-in CNF phunsan ding-in Nay Pyi Daw-ah pai-nuam ahihman-in sum ??? kisam-hi” hong kicihleh peekkhat, peeknih peuhmah an ngolhlawh phiallengzong ka’pia dinghi). Telsiam sawm ciatni!\nNidang laai-in Vaanleeng’ Tanu-in alawmpa ngaak-in bualtui gei-a singkung tung-ah atu-hi. Tua laaitak Tawmi vapai-a, tua singphung-ah vading-hi. Tuilak a-et ciang-in Vaanleeng’ Tanu’ liim mu ahihman-in ama’ liim ahihlohlam theilo-in, “Ka’ liim-in khii ok singsong, tau bunh singsong, kenlah bangmah tawhlawh keng,” ci-hi. Khatveivei Zomite Tawmi dinmun ciang-ah kivialvial laai hilehang kilawm-hi. Tawmi-pen sakhaal ahihkeileh mihing bang-a akibawlthei aainei sahaang namkhat ahihi. Ei’ liim leh mite’ liim-beek khensiam theih nading-in lungngai-in kalsuan khawm tani!\nPrevious: Koilam Manawh I Hia? ~ Hau Za Cin\nNext: US gamsung khualzinna pawlkhat – 56


url: =Revolutionary Evolution of an Untold Legacy: LZI Kalsuanzia Etteh huai\nLZI Kalsuanzia Etteh huai\nLZI Kalsuan zia etteh huai thu\nLeitungbup Zomi Innkuan kipawlna min tawh a ki vaihawm ahi, November 2010 sung, Tonzang leh Tedim kikal a tuahsiate galna leh siatvatna ding vaihawmnate a hunzui in zo to thei zeel ihih man in i lungdam hi.\nHih bang in kicing tak in theihsakna muthei ihih man in lungdam mahmah hi.\nZogam leh Zomi bup huam kipawlna khat I neih sun ahi ih LZI i mission trip vai i sim khak ciang lunkim huai kasa hi.\nI vaihawm dante zong etteh huai leh ciapteh tak hi. A diakdiak in i sum leh paai hawm dante ah a tamzaw i thukimdan lian in i kalsuan theih loh hang, a tawmzaw i deihna thupi simsakna tawh expense a tawm theithei ding in zeek theih na ding, khiapna nei thei ihih man in Democracy vai mahmah ahih ban ah Innkuan lungsim nei takpi ihihna kilang a, thupi kasa hi.\nA tuahsiate i khua leh tui va sik ngiat ding uh cih pen thupi kan lai hi. Mun khat ah kaikhawm ziau leh zong hi thei a, ahih kei leh mimal khat leh nih va pai ziau in, va puak ziau leh zong ahi thei thu hi. Sum tawm bei pen ding ci-in Vangleng antang khiat bang in khiat ziau, khak sawn ziau, gal lot ziau zong ahi thei hi.\nHi mah tase leh i mipihte' ki tangsappi pen ahi sum leh paai ban ah, nat leh sat khit, lau thawngna leh dipkuatna hun khit in Leitung thu, Khathu tawh tha pia ngiat, thu leh la kikup pih ngiat in, thungetna leh sum leh paai tawh panpihna a nei thei ding suak ihih man in Zomi bup bek thamlo mi khempeuh' i etteh tak nasep zia leh kalsuan ziapi khat ahi hi.\nLaito pa/ laihawmpa in a tavuan nasepna in lai a piak ziau dan bang hi samlo in, cinate, misite' khua leh tui va siik ngiat ngiat ding cih pen LZI i lim leh meel hong na pulak ding uh, sum leh paai a pia khia tuipi gal a om Zomi mipite' itna va pulak khia ngiat ding uh ahih man in manpha mahmah hi. Cina damkang khat peuh, gim leh tawl leh lauthawng tawh dipkua a a om king kiang lai khat sum ngah ding ci in va sam khialo zaw a, amau omna ciang dong I va puak zawhna pen mipi I thusimna, mimal I khualna ahi a Zomi sung ah i ki taang sap mahmah thu ahi hi.\nKhua kiim, khua paam a om makai muanhuai khat leh nih peuh ki vai khak ziau thei mah ding hi.\nAhih hang in kipawlna min ngiat tawh pai in, tha piakna pen Zomi mipi leh i Kipawlnapi hong kizom sak ahih ban ah, khua leh tui makaite, Siate, U Lian makaite tuamtuamte tawh ki lawmtakna bawl theihna pen a manpha pen hun leh I kisap pen thu khat ahi hi.\nTutung LZI tang in Zogam khua tuamtuamte sik in ong na paisakna tungtawn un mailam ah Zogam I zuun na ding ah koi mun ah, bang teng kisam cih (need assessment) ong na bawl kawm pah uh zong suak hi. Mimal khat leh nih I gal gensawn bek hilo in, I kipawlnapi tang in a mit tawh va mu, amau ngiat in va kan ding uh a, thu leh la tampi hong puak kik thei ding uh (Zogam I ki tansapna, LZI I mabante) ong pulak thei ding uh ahih man in I nasapnate hong tangzai to tektek ahihna kimu khin zo in, angtan huai mahmah hi.\nI tanu palaite cidam ludam in a khualzinna uh hong zo uh hen la, thu hoih la hoih a za kik thei ding in mimal kim ciat Topan' thupha hong piak sak ta hen.\nPosted by Taang Sianpu at 9:54 AM


url: =Ka hai lam ka tel ciang ~ Sia Do Khup :: ZOMI DAILY\nposted on 20 January 2019 at 11:30 pm Lomkholna: Dokhup, News, Zomi\nKei pen lai Tan 8 zong a ong hi loin a kia hi sawnsawn ing. Kei leh kei ka dinmun thei loin Zomite kipawlna GZA, ZYA, 914 te ah sung lutin panmun khawng nei-in B.A, I.A te lakah thu khawng va gen giapgiap mawkmawk ing, ka mawhna hong maisak un.\nPanmun neuneu ka neihna Kansau kipawlna President hihna pan ka ki-awngsut khin a, tu in a om lai ZYA Patron pan leh GZA media lam panmun ka neihnate panin ka tawp siang ta a, GZA leh ZYAte’ pawlmi kician mahmah a om ding ka khensat zaw hi. Thungetna leh kei hih theihna lampangte ah amau hong zat nop zenzen uh leh sawltak dingin ka kiphal mahmah hi.\nZYA a din cil lai-in mipi in tel nailo ahih manin “Sia Do Khup” ci-in Pasian min tawh mi’ theih zawkdeuh ka hih khak leh ci-in inn khat khit inn khat fund zongin ka paipih a, thugenna leh piakkhiatna zong ka hih theihzahin ka hanciam hi. Khua pawlkhat ah zong crusade bawl kim lai ZYA phuh tawh ka thuah hi. Zomite adingin a kisap laitak a kizang kha ka hih ka angtang mahmah hi.\nGZA ah zong mipilte pau loin om khikhe napi kei tan 8 ong lo khuata mipipa in thu tampi genin hai ciakciak kha ka hih manin hong maisak ciat un.\n2015 tui leh memcim dongtuah lai-in GZA pan tavuan hong kipia mah bangin memcim a site galna sum ka va pia thei hi. Media lam tavuan hong kipiate ka zawh nading ka hanciam a, GZA thu tangko nading Siapi teng thugenna RC Siadaw innpi dawl tungnung ah ka pata tengun video ka zaih uh hi.\nTua lai-in kumpi mei ngah nailo ka hih manin meiset tawh ka edit a meitui man tam bei zawzen hi. Crusade bawl tawh thuah ka hih manin ka zo hak pian mawk mah hi. Ka zawh ciangin “Zo ta ing ei Siate” ka cih leh “Zekai lua, pawi ven phet khawng hileh a kici hi, hawm nawn lo ding” hong kici a tavuan zolo ka suak hi. GZA pan 914 tangko ding ciangin thugen dingin hong kiseh a ka hih theih tawpin ka hanciam hi.\nKEIMA THUGEN AH KEI AWK KIK\nTu-in Zomite ka hanthotna ka sermon khat ka phawk ta hi. “NANG PANMUN LO DING PI AH OM KEN” …kei zong hih sermon in hong sukha mahmah ahih manin Ph.D, M.Th, B.A, I.A te lak a kong pau kangkang khak nate hong maisak un, ci-in ZYA leh GZA a kipan ka Zomipih khempeuh tungah kong thum hi.\nLangh Do Khup\nPrevious: A thawnkik awging ~ Dong Mung\nNext: A khauh mahmah lungtangte akhel itna ~ Dong Mung\nMawtaw khatin singkung taihkha in tumnih kisuah, ahawlpa silo\nKachin galkap KIA te’n kumpi galkap te phualpi kapsak


url: =Tangthu sungah singlamteh pen nam nga in kigen hi: (1) The Greek Cross pen The Equilateral Cross zong kici-in “+”lim ahihi. Assyria te pasian ‘Anu’ ciaptehna lim ahihi; (2) St. Andrew’s Cross pen Crux dessussata zongkici-a “Ï” lim hi-in Scotland mi St. Andrew a bawlsiat-a a kithahna ahihi;(3) The Latin Cross pen Crux immissa kici-a\nlim hi-in Jesuh hong pai ma-in a kizangh lim khat ahihi; (4) The Handled Cross pen the Cross potencee zong kici-a pasian khut in a letna lim gen nuam hi; (5) The Gammate Cross cih pen Greekte’ laimal gamma li a kilemtuah hi-in, India-te in Swastika a cihBuddha khekhap tawh a kibang ahihi.Christian cross pen Latin cross tawh a kibang pen ahihi. Singlamteh pen a kiphut suk ahi Pasian leh mihing kizopna (a tunglam=vertical) leh a paiphei ahi mihing leh mihing kizopna (a pheilam=horizontal) a kikilh khawm lim ahihi. Tua hi-in Singlamteh tawh kisai thu tampi om lakah thu li sutsuk ni:\nLeitung-a mihoihpen/migipente, migilopente, leh Pasian’ Tapa Jesuh Calvary mual tungah hong kimutuah ngeingai uhhi. Kolose sunga Paul gen ahi,na khempeuh Calvary mual tunga Singlamteh ah hong kituah-a, tua hun laitak-in ni in zong en zolo-in a vaang hong mial-a, leitung in zong thuak zolo-in hong liing hi. Efesa 2:16 sungah, Singlamteh tungah a sihna tawh Khrih in kilangneihna beisak a, tua Singlamteh hangin minam nihte pawlkhat suahin Pasian kiang a tun'pih hi, ci-in kigelh hi. Tuni-in thu tuamtuam hanga piang buainate kilem kikna ding, Pasian tawh ahizongin, mipawl leh midang kikal ahizong, mimal kikal ahizongin kilem kikna tua Singlamteh in a sepsa hi-a, singlamteh’ nasep tuni dong igen, isepsep lai ding a kisam ahih lam hong lak toto-in thu hong sutsut lai hi. Tua banah mailam ah zong lak toto lai ding-a, tatsat lo-in gen toto lai ding hi.\nBy: Revd Mang Tung Thang, MIT\nPosted: Tongsan Media Group Inc.


url: =Kipan khia ni\nNakhat peuh a semding leh a bawl dingin ong kisawl ciangin bangci danin nadawng kha hiam? Mipawlkhatte in a hihtheih pipi nangawn uh “hih thei keng, hih zo kei ning” cikha thei uhi.\nMipilte in hi bangin na gen uhi. “sem nai lopi, bawl nai lopi-in hih zo kei ning, sem thei kei ning cih kammal na gentheih nading in na hihtheihlohna na gentheih kei leh hihzo kei ning cih kammal zang ken” na ci uhi. Gtn: ni khat Paupu lamsiau in ongpai leh lamgei ah githa (guitor) tumkhat a mu hi. Siamsa lua ahihmanin tuapa gei-ah ong tuphei hi. A gei ah a tutkawmin a et-leh tuapa pen a khutkawi in hih zah in githa tum a siam ding tawh a kibatlohlam a mu hi. Githa tumpa in a gei a mikhat atutlam a theih ciangin “lawm na tum nuamna” a cih leh Paupu in “tumthei keng” ci-in a dawngkik hi. Githa tumpa in zong Paupu dawnna a zak ciangin “Lawm aw, tum zong tum nai lopi-in banghangin tumthei keng ci na hia? Kei zong a tumthei sa, a siamsa a suak hi-lo hing. Hih thei ding, hih zo ding cih ngaihsutna nei-in hanciam leng ahithei hilel hi” ci-in tha a pia hi. A taktakin cileng tua Githa tum papen a khut aneu a pat in a kitan hi a, sik (steel) tawh a kipeh ahi hi. Lungkia loin siamnopna lungsim takpi tawh a kisin man a hizah dong a, a siam ahi hi.\nA tunga thu kikum khawm leng.\n- Eite in khat veivei ciangin hanciam leng lawhcing ding cih thei napi-in hanciam nopna lungsim i nei keithei mawk hi. Tua sem in, tua ci gamtat leng hoih ding cih i theih hangin i sem kei hi. Tua pen banghangin a sem lo na hiam ci-in mikhat va dong leng ong dawn nading penbel “hih zolo ding a ki-um ka hih ciang a” ong ci kha ding hi. Banghang ahih zolo ding a ki-um i hiam cih leh “lungsim takpi tawh i sep noploh man’ hilel hi. Tua banah tupna kician i neih lohman ahi hi.\n- Ei le ei kimuang zo loin ei le ei bangmah a hilo danin kingaihsun kha pahpah hi hang. Ka cih tak ciangin kihisak, kiphasak ding ka cihnopna hilo zaw hi. Ei le ei kimuangngamna tawh nasep i kipat leh lawhcin nading lam a manawh i hihlam i kiphawk dingin deihhuai sa ing. Gentehna khat gen kikleng 12, Oct 1992 in Columbus in Ameri-can-Indian va mukhia hi. Tua a muhkhiatkhit ciangin midangte in “a mah lo adingin zong, zong leh mulel in teh” a ci pawl zong om hi. Ahih hangin kuamahin thupi sim loin om thei tuan lo hi.Banghanghiam cihleh tua banga muhkhiat theih nadingin a ma’n zongin a danding a theih man ahi hi. Mi muhsa, mibawlsate i muh tak ciangin “leltak a tuaci bawl ding lam ka theihtakin ken zong kabawl thei lel ve” kici kha thei hi. Thei lengbel bawlthei tham ding hihang. A tua i theih nadingin kankul, sinkul, zonkul, sepkhiat kul hi.\nA tunga i gen mi minthangte banghangin lawhcing uh hiam cih leh “kuhkal bek hi loin lungduai laimawk uhi.” I lawhcin theih nadingin lungduaina zong kisam mahmah khat ahi hi. Mipilte in bang na ci uh hiam cihleh “lungduaina in guallelhna hi loa, gualzawhna maan ngah nadinga itna tawh thuak keikaaina hi” na ci uhi. Nang le kei in zong lungsim takpi tawh tupna kician nei-in kipan ngamleng mite sepzawh, bawlzawte a bawl zolo, asem zolo ding hituan lo hihang. Hih zo ding, sem zo ding cih lungsim ah vomin i sepna peuhah cihtakna, kuhkalna, lungduaina tawh kalsuan leng ei zong mite sangin niamzaw tuanlo ding hihang. Ei mahmah in khensatna kician i neih keileh midangte in hong khentatsak ding uhi. Tua hun ciangin i lung a kimtuan diam?\nTg. Ma Sang\nEditorial, Siamsin Awging


url: =Home Tutor in Sohna Sector-17, IB Tutor in Sohna Sector-17, Tuition Bureau Sohna Sector-17, Sohna Sector-17 Home Tutors, best tutors in Sohna Sector-17.\nSohna sector 17 (1266)\nFor Home Tutors in Sohna Sector 17, Call: +91 888-222- 8844. Tutor Gurgaon in Sohna Sector 17 has qualified and dedicated Sohna Sector 17 tutors for home tuition in Sohna Sector 17 who are responsible and result oriented. Our tutors in Sohna Sector 17 always try to go the extra mile. The tutors in Sohna Sector 17 provided by TutorGurgaon.Com take extra pains for their students in Sohna Sector 17 to produce the best possible results.


url: ='Supernatural' Cast Do the 'Harlem Shake' (Video) - Yahoo Movies\nSupernatural has caught the "Harlem Shake" fever.Jared Padalecki and Jensen Ackles paid homage to the viral sensation by releasing a 30-second video highlighting their moves in "SupernaturalShake." It's Ackles that starts it off before a whole group of people suddenly join in. At one point a body bag is seen busting a move.More than a week ago, Padalecki teased to his fans on Twitter that there would be some "Harlem Shake" action coming their way soon: "Well, doin' a Harlem Shake.... And, yes, there is a camera rolling... Great..."Earlier this month, Fox's animated series The Simpsons jumped on the bandwagon, releasing a "Harlem Shake" parody. Everyone from Jimmy Fallon to American Idol's Scotty McCreery (and yes, there was even an impromptu performance on a plane) have performed their own versions.Supernatural airs at 9 p.m. Wednesdays on The CW.E-mail: Philiana.Ng@thr.com\tTwitter: @insidethetube\nMediaArts & EntertainmentJared PadaleckiJensen Ackles


url: =Vondeih Kep Ding – 142 (Dimno’ Pa) :: ZOMI DAILY\nVondeih Kep Ding – 142 (Dimno’ Pa)\nposted on 10 April 2018 at 8:18 am Lomkholna: Article, Paukhankap\nTawngno, Mi hau semsem i cih hangin a haute a hau semsem hi bek a, a zawngte neihsa kibeh laplap tuan lo hi. Ih khua sung, i gam sung bek hi lo-in leitung mahmah ah zong a haute a nini in hau semsem uh a, hauhna leh zawngna pen kikhai semsem ta hi. 2030 ciangin leitung mihaupen 1% te-in leitung hauhna sehthum suah sehnih amau khutsung ah om tading hi, ci hi. Tu laitak in leitung hauhna 50.1% pen hih mihaute khutsung ah om hi ci-in, nung kum Credit Suisse te report na-ah gen uh hi. A haute hong hau to semsem ding a, a neilote bel tua bang mah in a om toto ding himai ta hi. Dahhuai simsim sang!\nEi kiangah khua hong lum pianpian hangin ko lam bel vot acih in vot mahmah lai mawk in puanlum mah tawh kituntun in om lai mawk! Khuadam a nop teei hangin baih kei sa ing.\nZanni in ka thului sim khat ah Tembaw nasem Kawlgam mi nih Germany gam ansai (Duh zahzah nek theihna Buffet sai hilo) khat ah an ne-in, a gaih zawh loh, a khamvalte a kuang ah tua ci-a nusiat leh Police te pai-in sum gam uh hi. ‘Ka sum uh tawh ka leikhit sa uh hi,’ acih leh, ‘sum pen no neihsa hi-a, an ahih leh mi tampi neihkhop hi, ci-hi, ci mawk hi. Diksa lua mahmah ing.\nEi kiang hita leh Zogam ah hita leh ankhing kham zolo hinapi hangin an it lo-in, ankuang ah an tampipi nusia in paai mawk hi hang. Gaih zawh loh ding pi thuk in, gaih zawh loh ding pi la-in i khamvalteng ninbung sung tun hi hang. Mikim in an itna lungsim kinei zo nai lo hi. Na kikholhpih na lawmte a tua ci aom leh na hilh in. Buhhum tang khat hong piang khiatna dingin hun sawtpi ngak bek hi lo-in, sum leh paai tampi leh thagui thatang tampi abei lam pen i theih sa tek hi. Ngontat hun beisak in it ta ding hi hang.\nGermany gam bangin ankuang ah an khamval a ciansakte kiman ding hileh i khuazang bup bek hi lo-in i gambup phial in kiman mawk ding hi hang. Nek ding nei lo mi tampi aom na lai-ah i tuaci gamtat pen mulkimhuai liang sa ing. Pangkhawm ding hi hang!\nPrevious: Singapore MRT meileng sungah mikibuan 2 te Police te’n kansan\nNext: Tedim Labu tawh kisai 7th Edition vai\nTuni Kawlgam Thuthak Tuamtuam\nNajib in akimatvai Bail piakding acianlai RM500,000 piakhinta\nMexico gamsung ah singkung 18 Million ki suanding


url: =Malaysia gamsung ah migilo ngongtatna Terrorism tawh akizom mi 5 kiman :: ZOMI DAILY\nposted on 2 November 2018 at 8:02 pm UTC+9:30 Lomkholna: Malaysia, News, Sawltak, World\nMalaysia gamsung ah abeisa kalsung ah migilo a ngongtat “Terrorism Activities” tetawh akizom mi 5 kimankhia leuleu cih NST pan kiza hi. Tuabang in Terrorism Activities vaitawh akiman tepen October 13 leh October 26 kikal in Malaysia kumpi thunei te’n amatkhiat uh ahihi.\nKuala Lumpur, Selangor, Perak, Sabah kuamsungteng ah “Special Branch’s Counter Terrorism Division” te’n amatkhiat uh hi a, tua mi 5 te lakah Malaysian gammi 2, Egyptian gammi 1, Pakistani gammi 1 leh Middle East gampan 1 cihbang ahi uhhi.\nHihvai tawh kisai in palik thukanpi ahi Inspector-General of Police Tan Sri Mohamad Fuzi Harun in agenkhiatna ah Malaysian gammi 2 te lakah khatpen numei hi a, tua mi 2 tepen Syria gamsung aom Islamic State ah galkap tetawh kizom uhhi ci’n Statement ah genkhia hi.\nTua akizoppih papen Muhammad Wanndy Mohamed Jedi akicipa hi a, tuapa pen Malaysian gammi khatmah hi in, Syria gamsung ah IS makai tetawh akithuah ahihi. Malaysian gammi akiman 2 te’n galvan vanzat leinading in sumdong kawikawi uh a, tuapa tungah asumte khakkhia uh cihi.\nAkiman mi 5 te lakah amasa penpen in akiman pen Egyptian gammi khat hi a, amahpen kum 50 aphakhin khat ahihi. Selangor kuamsung ah October 13 ni in akiman hi a, amahpen Private Company khatah Executive Manager panmun tawh nasemkhat ahihi.\nAmahpen abeisa 1988 leh 1993 kikal in Afghanistan gamsung ah omngei a, tuahun sungin Al-Qaeda Militant Member khatin akihel ngeikhat ahihi. Tuaban ah Al-Qaeda Leader makaipi ahi Osma Laden tawhzong akimukhawm ngeikhat ahihi.\nTuapa pen Afghanistan gamsung ah Al-Qaeda makai khatin akihelkhit ciangin Travel Document Passport atuh zangin Canada, Azerbaijan, Pakistan cih gamte ah apailam zong genkhia hi. Tuabangin Fake Travel Document azatngeina hanginzong Canada leh Egypt gamte ah mat thuakngei in, Terrorism Activities vaitawhzong thu akibawl ngeikhat ahihi.\nAnihna akimanpa pen Kuala Lumpur International Airport ah October 25 ni in akiman ahihi. Amahpen nasep kician taktak aneilokhat hi a, Middle East gampan in Kuala Lumpur khuasung zuanin alutlaitak in akiman ahihi. Malaysia gamsung aom Foreign Diplomat te’n Death Threat Case vaitawh kizom in aciaptehkhat ahihi.\nAthumna akimanpen Pakistani gammi khat hi a, Perak, Sitiawan ah akiman ahihi. Amahpen South Asia gamsung tengah Islamic Militant Organisation tetawh kizom in agamtang khat ahihi.\nAlina akiman pen numei kum 32 aphakhin khat hi a, October 25 ni in Gombak vengsung panin akiman ahihi. Amahpen Terrorism Activities te nasepnading sum akaihkhopsak khat ahihi.\nMore: Hiam gamtatna (Terrorism) ~ Tual Khan Suan\nAnunung akiman pen Malaysian gammi khatmah hi a, amahpen Telecommunication Company khatah Service Manager nasep asemkhat ahihi. Tua akiman mi 5 tepen kumpi thukhun ombangin thu kibawlding cih kiza hi. (Gamsung singnuai mite zatding in thauvui thautang leinading sum kidong, sum akikhak cihkhawngpen kumpi thunei te’n theikha uh hileh alauhuai mahmah thukhat ahihi. Tuahangin gamkhatpan gamkhat sum akikhak ciangin limtak in athu akidong ciatciatzel ahihi.) Sawltak #zomidaily\nPrevious: Pilna in manh nei hi ~ Job Cinpi\nNext: Hamsiat zawding maw; a hoihzaw bawl zawding ~ Dong Mung


url: =A Hong Pai Kumpipa | Storacles of Prophecy | Amazing Facts\nMedia Library / Storacles of Prophecy / A Hong Pai Kumpipa\nHehpihna neilo Judah kumpinu Athaliah pen, anu Jezebel sangin nakpi takin gilo zawlai hi. Atapa Ahaziah asih khitciangin, kumpi gam aman ukpah a, ama dinmun laih thei dinga aup atuteng khempeuh that ma-ang pahpah hi. "Ahih hangin Ahaziah sanggamnu Jehosheba in Ahaziah tapa Joash pen Athaliah thah khak loh dingin selcip hi. Tua bangin akisel cipna Topa inn sungah kum guk sawt hi. Gam khempeuh ah Athaliah in ukna nei hi" 2 kumpite 11:2, 3.\nTua kum guk sung tengin khut sunga humzawh ding zah mi tawmcik bekin kumpipa tapa Topa inn sungah kisel hi cih thei bek uh hi. Siampipa Jehoiada in Joash pen ama ta bangin it-in, thuhilh iin pantah hi. Tua kum guk sung tengin Jehoiada in thungen iin, bangci bangin mipite muhna ah kumpi dingin ap ding ka hiam? ci-in gel hi. Atawpna ah Siampipa in mi muanhuai mahmah galkap mangpa kiangah Kumpipa Ahaziah tapa khat damlai ahihna genkhia hi. Amaute in thu-um mi khempeuh hong kikhop ding (Friday) nitaak dong ngak-in, Sabbath ni kikhawm-a hong pai te tungah kumpi dingin lak dingin khensat uh hi. Galkap a za-a sim tampi te umcihna munah Jehoiada in David tokhom tunga tu dingin kumpi lukhu khusakin hong paipih hi. Atuungin mihonpite in lamdang sa mahmah uh hi. Ahih hangin kumpi lukhu khu amuh uh ciangin, "khutbeng iin Pasian in Kumpipa kem tahen ci uh hi" 2 Kumpite 11:12.\nThesalonika Masa 4:16 Pasian' thupiakna awging lianpi, vantung mi mangpa' thugenna, leh Pasian' __________ hong ging ding a, vantung panin Topa mahmah hong paisuk ding hi.\nJeremiah 25:30 “Tua ahih ciangin nangmah in amaute thu na va hilh ding a, hih bangin na va gen ding hi: ‘A sang vantung panin Topa hong hawk ding a, a ten'na a siangtho panin hong paukhia ding hi. Ama mite' langkhatah nasia takin hong hawkgawp ding a, leenggah cil mite bangin leitung mi khempeuhte a langpangin hong kiko ding hi.\nLate 50:3 Eite' Pasian hong pai a, amah dai ommawk lo hi. Ama mai-ah mei husia om a, a kimkotah huihpi om hi.\nMatthai 24:30. Tua ciangin Mihing Tapa' lim vantungah hong kilang ding hi. Tua ciangin leitung __________ khempeuh dahin kap ding uh a, vangliatna leh minthan'na tawh meii lakah Mihing Tapa a hong pai a mu ding uh hi.\nMaangmuhna 1:7. En un, amah hong paita ding a, meiipi tawh hong tonkhawm ding hi. Teipi tawh amah a sunte-a kipan mi khempeuh in a mu ding uh hi. Amah a hong pai ciangin leitung mi khempeuh lau-in a kap ding uh hi. Hih ka gen bangin hong piang takpi ding hi. Amen.\nHih pen theihkhialh ding hilo-a kitel mahmah hi. Migilote leh midikte ahinglai peuh mahin Zeisu hong pai kik mu ciat ding uh hi. Pasian mite kilaak simna, or “rapture” cihte Laisiangtho' hong hilhna omlo hi.\nHydrogen bomb puakkham a, atan’ mahmah bangin Topa hong pai kik ciangin taang ding hi. Zeisu' han ah a pai vantungmi khatbek ii vangtaangin, galkapte misi bangin om sak hi (Matthew 28:2-4). Vantungmite vangtaangin Zeisu nih veina hong pai ciangin mi khempeuh tan’ mahmah ding hi. Zeisu leh Pa vangliatna khempeuh tawh kigawm lai ding hi (Luke 9:26). Zeisu nih veina hong kumsuk ding pen khuaphelep in nisuahna lam pan phia-a nitumna dong atan’ mah bang hi ding hi (Matthew 24:27).\nThesalonika Nihna 2:8. A khamcippa a kilakkhiat khit ciangin A Gilopa hong kilang ding a, Topa Jesuh hong pai ciangin tua A Gilopa mutlum ding a, vanglian minthangin hong kilatna tawh a __________ ding hi.\nThesalonika Nihna 1:7, 8. tu-a gimna a thuak note leh kote tungah zong nopsakna hong pia ding hi. Vantung panin Topa Jesuh leh a vanglian a vantung mite, meikuang tawh hong kilat ciangin, 8Pasian a theilo mite, leh i Topa Jesuh tawh kisai Lungdamna Thu a umlo mite tungah gimna a tungsak ding hi.\nPasian' misiangthote in huih lakah Topa mu ding uh hi. Nih veina hong pai ding pen vankim lai-ah hong kilangh dinga lei hong siik lo ding hi. Tua manin mi tampite up bangin hih leitungah hong vaklo ding hi.\nMatthai 24:5. Bang hang hiam cih leh keimah a kineih mi tampi hong pai ding a, ‘Kei, Khrih ka hi hi,’ ci-in mi tampi tak __________ ding uh hi.\nMatthai 24:24, 26. Bang hang hiam cih leh Khrih a kineihkhemte leh kamsang a kineihkhemte hong piang ding a, ahih zawh leh a teelsa mite nangawn a khemna dingun lim leh na lamdang lianpipi hong bawl ding uh hi. ... Tua ahih kei leh zong mite in, ‘Gamlakah Khrih om hi,’ hong cih leh zong va paikha kei un. ‘Innsungah Khrih bu hi,’ hong cih leh zong umkha kei un.\nSawltaakte 17:11 sunga te mah bangin Zeisu hong koici pai ding cih Pasian mite in Pasian Kammal kantel uh ahihman un kikhem zolo ding hi. Laisiangtho sunga gen bang ahilo khempeuh pen, zuaupi ahi hi. Tua manin theikhol-a ih nial ding Zeisu in hong gen hi. Matthew 24:25 En un, tua thu kong genkhol zo hi.


url: =CNA Galkap ding Zomi 8 lut uh\nCNA Galkap ding Zomi 8 lut uh Hih thupen Group dangdang leh Website, Blog, Webpage cihte ah koihding khaksawn ding ki phallo hi. Minam vai gamvaiZominambup Info: zominambup@gmail.com ah hong zasak zel un.\nCNA te lak mi 8 tengin:\n1.Thang Khen Kap(kum 17) s/o Pau Lian Mang tungdim beh Geelmual Khua.\n2.Hau Khan Pau(kum 19) s/o Pau Suan Thang tungdim Geelmual.\n3.Kham Hau Lian(kum 20)s/o Thang Lian Kap tungnung Geelmual.\n4.Khup En Mang(kum 17)Kham Lam Thang taithul Geelmual.\n5.Hau Sian Khai(kum 18)s/oKhan Cin Khup mantuang Geelmual.\n6.Hau Khan Lian(kum 18)s/oPau Suan Khai Geelmual.\n7.Thang Deih Pau(kum 17)s/o Kham Tung Thang Geelmual.\n8.Thang Do Lian Mung(kum 18)s/o Mang Suan Pau Geelmual(tun Tonzang) teng ahiuhhi.\nAthu omdan.Tukum March kha sungpen Budozer leitoset tawh Nakzang-Khianglam-Geelmual lampi kito in tangtha kikuan denhi.\nTua hunsungin Laang Hau Lian@haukang khuavung leisan veng Tonzang khua atengin CNA alutding mi zongzong napi in hidanin genhi. Mizogam khaguk sung nasem ding leuhcin motorcycle khat leh motor hoih mahmah khat hong kipia dingin abawl siamding hawltheih pah dinghi uhteh. Paiman leh pocket money zong ko hong ngaihsut sak pahding hiung cihi.Tua thu pen Geelmual a tangval ten azak uhciang uk/ut mahmah uh ahimanin nulepa te phal leh phalloh zong kidong nawnlo in 18.March 2012 ni in atangtha kuan na uh gamlak pan Siazy Haukang in Tonzang lamah paipihin tuazan ama inn-ah giak pihhi. 19.March2012 ni zing khuavak ma in Jeep motor(a number theilo) tawh Tedim pai in Lamzang lamka Hotel khat ah an anek khit uhteh asak a innlian pi ah omsak hi.\nTualai ah Geelmual khua ZBA Pastor.Pau Suan Thang nahawh mah hiven Mizogam sum thalawh ding leh sum aneih lohlam uh agen uhteh Sia Thang in hoihsa leh hehpih huaisa ahimanin mikhat sum 1000ks ciat pia in lungnuam takin paisan hi. Sun kim pawlin Motor mah tawh Haimual Ciau lam zuanin pai leuleu uha, nitum main Ciau tung uhhi.Ciau panin Haukang in ciahsan tahi. Ciau panin amakai pipa tello in motor mahtawh paisuak in Aizawl zantun uhahimanin bangci khuahiam cih theician lo uhhi.Hilai ahzong zuausan pi kihel pahhi.Ciau pan Aizawl pen motor tawh nai 10 sungbang kitai hiven amau paina Aizawl khuapen koilai Aizawl ahitam thei zolo uhhi.\nTua khuapan Motor mahtawh pailai in khuaneu/ta khat ah tuak uha, tuapan khepai in paitoto in paisuk leuleu uha luilian(Ciau cia khong alian)geiah giah phual(sakhan chiah)uhhi.A zingciang akipanin singkhuah anhuan na sing tom kipanin CNA galkap thautawi thum in cingden pahhi. Ani 4 ni ciang hunlem amuh laitak un Haukhanlian, Thangdeihpau leh Thangdolianmung teng taisim uhin gamsungah nithum leh zanthum sung buphot uhhi. Abuk na uhpan apaipai uhleh khuata khat tungin innkhat ah lut in an anget leh innteek ten hehpihhuai salua ahicianga anpia in amauzong gilvak takmahin neuhhi.Tua khua pan apaipai uhlehKhalkha mi Pastor innkhat ah tungkha uhhi. Pastor pa in motor tuan nading pia in Tedim tung uhhi.\nTedim pan Geelmual ciang khepai uh in March beikuan ciangin inntung kikthei uhhi.Tua aciah kik mi 3 te in tuni dongin lau in khual nangawn zinngam nailo uhhi. Hih thuhangin Tonzang Police te in Tangval te pate leh hausate vei 5 tak Zum ah samin thusit sitin nulehpa khuasung upa hausa te phalna tawh pai ahilam atel uhteh case thubawl sak lo uhhi. A ciah theinai lo mi 5 te omna leh asi maw ahingmaw koi ah om cihzong tuni dongin kithei zonai lohi. CNA ten ong gawhsak khin ahi khatam ci uh hi. Amau tezongin Champhai Aizawl cih khawngah pai kawikawi uha,innlam ah Thunget na tawh ahithei bangbangin kipang hi.\nZomi te haksatna leh launa linna patauh dipkuatna leh ihnuntak na ngawn lauhuai dinmuna hongkoih Haukang leh CNA te pen Zomi te in theiloh bawlin ommawk in Pasian khut ah apmawk ding ihihiam? Zomi te minam lian mipil misiam mihangsan ihihna koi ah zangtuanding ihihiam? ZOMI te aw hihthu bangci ngaihsutin vaihawm leng hoihding ahihiam?\nMapan danding ki kupto cia ni.\nZominambup Info: zominambup@gmail.com\nalex donkhup link\n9/8/2015 08:18:50 pm\nHuh .., na Haukang cih uh pen ZoMi mah maw ai kei Leh miman dang ai hia ...thei nuam sing e ...a teng na khia Leh mun tawh Hong hilh ve lawm ..hih bang mihing ..\n9/8/2015 08:21:37 pm\nTungzang hausa khat Leh ii ZoMi pih te Hong sim mawh te kiang ah en ii Minam pih te va apap ding maw Leh huai .....


url: =Leitung ah akum tampen in akiciamteh kum 117 apha piteeknu sita ~ ZD :: ZOMI DAILY\nLeitung ah akum tampen in akiciamteh kum 117 apha piteeknu sita ~ ZD\nposted on 16 April 2017 at 2:17 am Lomkholna: Italy, News, Sawltak, World\nLeitung ah tulaitak akum tampenpen dingin aki ummawh piteeknu pen Saturday ni in sita cih Italian Media te’n genkhia uhhi. Tua piteeknu minpen Emma Morano kici a, Italian gammi ahihi. Italy gamsung, Verbania City ateenna ah Saturday ni in hongnusia ahihi.\nAmahpen kum 117 phakhinta a, leitung mihing lakah akum atampenpen “World’s Oldest Person” in aki ciamteh ahihi.\nEmma Morano pen 29 November 1899 kumin asuak hi a, Northern Italy gamsung ah ateeng ahihi. Leitung ah vanleng piankhiat nadingin apankhia Wright Brothers te unau in huihlak ah vanleng asinma 4 hunlai in Emma Morano suakkhinta hi.\nEmma Morano pen unau laiguizom 8 lakah a upapenpen ahihi. Amah a upapen ahi hangin a sanggamdang tengin sihsankhin uhhi.\nEmma Morano pen akum tamna ahang akikan ciangin aguizui in akumtam hiding kici hi. Apianna anuzong kum 91 nungta cihi. Apianpih asanggam tezong kum 100, Centenary khat acingpen pawlkhat om kici hi.\nEmma Morano pen 1899 kumin asuak himawk ahih manin, 18 Century, 19 Century, 20 Century cihbangin Centuries thumbang nawkkha hi. Leitung galpi First World War leh Second World War cihtezong anihmah in na nawkkha hi.\nItaly gamsung ah akhangkhia ahih mahbangin Italian Governments zong 90 valbang akilaihtoh phukha ngei hi.\nKum tampi anungta Emma Morano ii neklehdawn aki kancian ciangin thupi hetlo sawnsawn hi. Nisim in aktui tang 3 ta neden cihi. Tua aktui tang 3 lakah tangnih pen asial in neden cihi. Kum 90 sungbang tuabangin aktui tang 3 ta neden cihi.\nHih piteeknu akem Doctor khat ahi Carlo Bava kici ii genna ah Emma Morano pen zingsanglam in aktui asial in tang 2 ta nezel in, sun ciangin aktui tangkhat sathau tawh kangin Omelette in bawlin nezel cihi. Mehteh leh Singgah “Vegetables or Fruit” cihbang ne ngeilo cimawk hi.\nAlso read: Italy gammi khat Buddha Tattoo hangin Kawlgam pan ki hawlkhia ~ ZD\nItalian News Agencies ANSA and Agi te genna ah hih piteeknu sita hi ci’n a innkuanpih leh alawmte’n genkhia uh cihi. ZD Sawltak #zomidaily\nPrevious: Malaysia zato te ah gamdangmi te’n leibat RM50.5 million nei ~ ZD\nNext: Christian Hymn te’ tangthu: Vantungah Min Hong Sap Laitak\nKha Siangtho Kuacik Suah kei ni\nLeitangnei Zomite leh Ngeina\nChristian Hymn te’ tangthu: Nang Tawh Naizaw Nuam Ing!


url: =Malaysia, Setapak ah Facebook Live azaihlaitak phone kisuhsak :: ZOMI DAILY\nposted on 2 September 2017 at 9:28 pm Lomkholna: Malaysia, News, Sawltak, World\nMalaysia, Kuala Lumpur khuasung ah pasal khatin Mobile Phone tawh Facebook Live azaihzaih laitak, thakhatthu in a phone ki suhsak hi. Tua aki suhsak laitakzong Facebook Live Video sungah suakkha ahih manin, tua Video Clip pen tulaitak Social Media ah ki thehzakpah hi.\nHih guta damiah te’n phone asuhsakna pen Setapak vengsung ah Friday ni in thupiang hiding kici hi.\nZanni Friday nipen Malaysia gamsung ah Public Holiday hi a, gammi biakna te’n Hari Raya Haji Celebration abawllaitak, pasal khatin ama Mobile Phone panin Facebook Live azaih kawikawi ahihi.\nPhone asuhsak guta damiah tepen mi 2 hi uh a, Motorycle khatah atuangkhawm uh ahihi. Video sungah thakhatthu in phone suhkhiatsak uh a, ahi zongin tua Phone aneipa in Facebook Live azaih laitak ahih manin, guta te ii kampau leh amelteng Video sungah kimuthei hi.\nPhone asuhkhit tawmvei vomcippak a, akisuhna, aki tomna uh hikhading hi.\nTawmveicik khitciang in Camera hongsiangkik a, guta damiah te ii amaitang Video sungah hongkidawk citciatmawk hi.\nVideo: Snatch thieves grab man’s phone while he films Facebook live video\nHihvai tawh kisai Wangsa Maju OCPD Supt Mohamad Roy Suhaimi Sarif te akidot ciangin, tuciangciang Police Report hongkibawl omnaikei ci in genkhia uhhi. Ahi zongin tua Video sungah akidawk damiah guta tepen matkhiatding ki hanciam hi ci’n genkhia hi.\nGuta damiah te’n Facebook Live Video akizaihzaih ahihlam theikhalo in, Phone asuhsak uh hingelding a, hih guta nihtebel amel amaitang Video sungah limsuahkhak mahmah ahih manin tuahpha hetlo uhhi. Sawltak #zomidaily\nPrevious: USA, Texas State sungaom Chemical Plant meikanggawp\nNext: Tulaai Leitung Thuthang Tuamtuam te Update (Sep 03)


url: =ZUMBA FLEX II REMIX PURPLE NEON ORANGE Dance Shoes Sneakers SIZE 8\nLatin Salsa Very Fine Ballroom Dance Zumba Woman’s Sneaker Shoe VFSN002\nZUMBA Z-Kickz HIGH-TOP SHOES TRAINERS HIPHOP DANCE! Zumba’s Top Line! RARE! 6 8\nZUMBA Z-Kickz HIGH-TOP SHOES TRAINERS HIPHOP DANCE! Zumba’s Top Line! RARE\nZumba Wear Let’s Jam Zumba Street Bold Multicolor Low Dance Shoe Women’s Sz 9.5\nZumba Shoes Size 8 Groove Black\nZUMBA Impact Max Shoes Trainers Aerobics w ZSlide~Dance Any Surface #ZU10164-FUC\nCapezio Zumba shoes No sole in the arch size 9 fit more like an 8-1/2 worn twice\nZumba ZKICKZ SHOES TRAINERS SNEAKERS HIPHOP-DANCE-2 colors/The Original Official\nZumba Z1 dance shoes – size 8 (purple aqua lime) w/ extra laces\nNIB Wmns 9 Nike Studio Wrap 4 Pilates Barre Dance Gymanastic Yoga Zumba\nPrevious Post:60 Day Insanity Workout Free\nNext Post:Zumba Class Nyc


url: =Singapore Airlines ah nasem khatin zuakkikding Suai puaksak ahih manin kiman :: ZOMI DAILY\nposted on 24 January 2018 at 10:22 pm Lomkholna: News, Sawltak, Singapore, World\nSingapore Airlines (SIA) vanleng sungah nasem “Cabin Crew” khatin India gamsung ah aki zuakkikding in suai “Gold” puaksak ahih manin kiman cih Straits Times pan kiza hi.\nTua Singapore Airine ah nasem Steward pen Monday (Jan 22) ni in New Delhi aom Indira Gandhi International Airport ah indian Customs Officers te’n amatkhiat uh ahihi.\nSingapore Airlines (SIA) paninzong hihvaitawh kisai in thupiang taktak hi ci’n Straits Times te tungah genkhia uh a, SIA flight SQ402 tungah nasemin azui Cabin Crew khat Delhi Customs Authorities te’n aman uhhi ci’n genkhia uhhi.\nTua ahih manin Singapore Airlines te’n hih thusitna ah akisam bangbang in India kumpi thunei te ka panpihding uhhi. Ahi zongin Cabin Crew nasempa ii amin apuam pen Confidential Reason tawh ki pulak khiatheilo hi ci’n genkhia hi.\nAirport’s Joint Commissioner of Customs Anubha Singh inzong Indian Media te tungah agenna ah Singapore panin honglengkhia vanleng sungah nasem SIA Steward khat kikhawlsak in, thusitna kinei hi. Tuapa ii pumpi tungpanin Kham suangmanpha Gold akigawm in 1048g ki mankhia hi ci’n genkhia hi.\nTua zuakkikding in kham suangmanpha apuasim “smuggling gold” pen ama neihsa hilo in, midang khatin acialsawn ahihi. Apuakman dingin S$500 (RM1,486) tawh acial ahihi ci’n Senior Official te’n genkhia hi.\nNew Delhi atunkhit ciangin Hotel khatah apuasak tetawh kimu in piakding in akihokhin uh ahihi. Tua amatkhiat uh Gold tepen Chain leh Bangle cihbang hi a, Uniform nuai ah bulhkawm in apuaksak kici hi.\nMore: Singapore ah mawtaw honkhat kiphu khagawp, mi 26 liam\nTua SIA Cabin Crew pa in abeisa January 08 ni inzong hihbangdan in Gold pawlkhat puading in ki ummawh a, ahi zongin tuahunlai in kimanlo hi ci’n Indian Express te’n genkhia uhhi. Sawltak #zomidaily\nPrevious: Innthak akituahkhit kum 2 khitciangin Ceiling tungah misiluang kimu\nNext: Ka naupa Thangno sih thu ~ Lengtong Pauno


url: =USA, Tulsa pan Pu Sian Khan Mang (Lailui, Sukte) in hongnusia :: ZOMI DAILY\nposted on 10 July 2020 at 4:09 pm Lomkholna: Dahpihna, News, ZIUSA, Zomi\nMangpha Pu Sian Khan Mang @ Mang Bawi (Kum 77) Sukte Beh – Zogam Lailui khuami USA gam Oklahoma State,Tulsa khua ateng Pu Sian Khan Mang @ Mang Bawi in abeisa June 27,2020 in Kaal natna leh Covid-19 natna tawh hongnusiat na hang in ZIUSA kipawlna mintawh dahpihna i pulak hi.\nPu Mang Bawi pen Pasian lam honsakna tawh November,1999 in USA a tung ahihi, Pu Mang Bawi pen Zomite kipawl khopna Zomi Innkuan Oklahoma ah member khat leh ZIUSA Genvai member onglut thukhun pom ni 10/31/2016 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPu Mang Bawi luanghawm tawh anunungpen hunzatkhop ding hong tungding Saturday July 11 , 2020 10:00am hun in Rolling Oak Cemetery ah (MCC) pawlpi makaih na tawh hunbawlna neihkhit ciang,aluanghawm lei sung ah tuh na Rev.Dr. Kham Khan Khai @ Sia Khai Pi in nei ding hi.\nMore: USA Maryland pan Pa Thang Do Mang (Lailui, Kipgen, kum 38) in hongnusia\nPu Mang Bawi hong nusiatna hanga adahakap azi atanu tapa te leh alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi – Zomi Innkuan USA, Inc.)\nPrevious: Zogam makai kiteelna ~ Pu Go Sawm Khup\nNext: USA, Kentucky pan Pa Go Suan Lian (Lalta, Suante) in hongnusia


url: =Covid-19 leh Zomi te khamuanna ~ Neng Za Khup :: ZOMI DAILY\nposted on 3 July 2020 at 9:47 am Lomkholna: Biakna, News, Zomi\nZomi te Shalom! Leitung mun khempeuh a om ka it ka Zomipih te aw, ka omna Shillong, India pan in itna, phawkna leh a dah-akapte thuahpihna khut tawh ka innkuan na khut uh kong len masa uh hi. Tulaitak a I tuah buaina leh haksatna pen ei Zomite bek in I tuak hilo cih I thei ciat hi. A zawng, a hau, a pil a siam, a hat leh hat lo, mivom mikang, sak mi khang mi cih a khen hiau lo, mihing mit tawh I muh theih loh mihing khempeuh, leitung a om khempeuh in I tuak leh I thuak a hi hi.\nTua ahih man in kamsia tuam kisak khak, thuak diak kisak khak ding hilo hi. Mihing I hih man in I lungkham mahmah ciang leh I lungdam mahmah ciang in I nu-ipa, I u I nau, I beh I phung, I khua I tui leh I lawm I gualte kingai phadiak ahihman in ka it ka Zomi pih migam mi lei a hih hun haksa a tuak leh a thuak, it leh ngaihte tawh Van gam a kimu kik bek ding a kikhenna a tuakte a ding in haka diak kha ding hi. Ahihhang in I Pasian, Emmanuel eite tawh hong omkhawm pa in ong taisan tuan lo in, I mit tawh I muh theih loh hang in I kiang nai ah hong om pih den hi cih phawk ni.\nEi bek a thuak hi kei hang Tuhun a I tuak natna pen leitung buppi in a thuak hi. Gam hausa leh gam zawng khen lo hi. Mizawng mihau zong khen tuan lo hi. Mipil mihai cih zong khen tuan se lo hi. A hatte leh a zawngkhalte zong deidan lo hi. Tua ahih man in ei Zomite a kamsia diak, a thuak diak bang in kingaihsun kei ni. Koi mun koi gam ah om tase leng tutung a natna pen I tuak ciat ding a hi hi.\nI lawhcin ciang mi sang a lawhcing zaw kisak khak baih mahmah a, I kamsiat ciang zong misang a kamsia zaw a kikoih khak baih lam mahmah hi. Tua bang hikhin lo hi cih I phawk ding deih huai sa mahmah ing. I la khat in, “Lung-gimna, dahna na tuah leh, Nang sang siangzaw Pa’n zong thuak khin” na ci hi. Ih Topa Jesu mahmah in zong haksatna kamin a gen theih loh ding na thuak khin hi. Aman hong thuakpih hi.\nEi hong nusia ngei lo khat om hi. Sinkham-lungkhamna, dahna kahna I tuak ciang in I lawm I gual leh midang khempeuh in ong nusia in ei bek a om bang in kingaihsut baih mahmah hi. Ei Zomi Khristiante bel tua bang I hi kei hi.Adiak in, tulaitak a Zomi gamthumna leh mun dang dang a omte’n na khua na na tui uh, na inn na lo ciat uh ngai mahmah d ing hi uteh.\nPasian in, “Nang hong nusia ngeingei lo ding ing a, zong hong taisan ngeingei lo ding hi’ng” ci hi. (Heb.13:5). Sun leh zan a lusu vet lo, hong cing den khat I nei hi (Late 121:4). Emmanuel Pasian eite I omna khempeuh ah tu mahmah in I kiang ah a, I dah I kah, I khituite mu in, ong ddah pih, ong thuak pih, ong kahpih hi. Khamuan huai mah si e!\nEite lametna neite I hi hi. Ei Khristiante a koi-a koi ah om in, bangbang tuakta leng midangte’n ong theih pih loh a nungta leh a manpha mahmah “lametna” a neite I hi hi (Tita 2:13). SAwltak Paul in, Thessalonika Pawlpite kiang ah , “Sangamte aw, midang lametna a nei lote bang in om kei un..” ci-in ih Topa ong paikikna ding thu tawh khamuanna thu na gen hi (!Thess.4:11f). A taktak in, tua bang lametna nei lo hile hang Khristian I hihna pen a mawkna suak ding hi. Tua ahihman in, ka Zomi pih Khristian leitung mun tuamtuam a omte kiang aha nungta lametna a nei te I hih man in hih thu in I omna mun ciat ah kikhamuan lehang a hampha I hi ding hi.\nEite hong it mahmah lawm muanhuai khat I nei hi. I La khat in, “I mawhna leh I dahnateng, A pua ding Zeisu I Lawm…Na khempeuhte Pasian kiang ah thumin I kohl oh hang hi” na ci hi. I lungkhamna I mangbatnate Pasian kiangah I kohl oh hang hikha thei. Hong it mahmah I lawm muanhuai Zeisu kiang ah I lungkhamna khempeuh puak in ap ni. Tua Zeisu I lawm pe’n a nuam bek ah I lawm hiklo in, “Dahteng thuakpih nuam Zeisu bang, Lawm man dang mu zo ding maw” ci in I la a dawng nihna ah I sa hi. Tua ahihman in I lungkhamna leh dahna te Zeisu kiang ah ko ni aw. Hampha mahmah hi hang. HIh I hamphatna mangngilh kei ni.\nPasian I kiang ah om den a hih man in ka it ka Zomi pihte aw, a diak in gam nihna leh gam thumna hih haksatna a thuak leh a tuakte khempeuh – Topa I bukna suangpi, I lungkham I mangbat lai a zong I kiang a om a hong huh ding a mansa a om tawntumg pa phawk in, I Pasian La khat in a gen mah bang in Na khempeuhte Jesu kinag ah thum in ko khial kei ni. I mawhna leh I dahnate a pua ding Jesu I lawm… Ka lung khamna khempeuh Jesu kiang gen ning, Keitung ah bangbang hjong tung zong Jesu’n a pha bawl ka thei..cih late sa in tua thute in kikhamuan ciatni.\nLungkhamna van gik bang lel in, Zawngkhal in, na tha nem maw; Manpha Honpa I belh hi in, Ama kiang thu ngen in aw; Mi’n hong sim mawh hong huat ciang in, Zeisu kiang I pai ding hi; A angsung hong pom hongs al ding, Lung nopna hongpia ding hi”. Shalom – Akicing Khamuanna ka it ka Zomi pihte khempeuh tung ah hong tungta hen! (S. Nengzakhup leh innkuante, Shillong – June 29, 2020)\nPrevious: Thuthak tomkim ~ The Tedim Post (02 July)\nNext: Music leh Gamvai ~ Pu Thangboi\nUkpi, Siahtung, Siahphei le Zo Minam Ni ~ Tual Khaw Mang